SANDI program - dopunske smeše\npruža vam bogatstvo proteina\nbogat je energijom i lako svarljivim sastojcim\npospešuje proizvodnju proteina i kiselina u buragu\nstimuliše floru buraga i povećava plodnost životinja\npruža unos minerala, vitamina i oligoelemenata\nSANDI SOLO je hrana specijalno napravljena za krave sa visokom proizvodnjom i meša se sa silažom, kukuruzom i žitaricama.\nNajbolju preporuku za upotrebu smeše SANDI SOLO daće vam naši stručnjaci u saradnji sa najvećim evropskim istraživačkim centrom za razvoj i primenu stočne hrane - centrom SURŠ (SOURCHES) u Francuskoj. Predložićemo vam program ishrane i dati pravu preporuku za optimalan rast i razvoj vaše stoke, optimizaciju produktivnosti, zadovoljavanje svih nutritivnih potreba životinja i postizanje najboljeg balansa u njihovoj ishrani.\nSANDI PROGRES 44\nobogaćuje kvalitet silaže\nstimuliše crevnu floru\nbogat lako svarljivim sastojcima\npojačava unos minerala, vitamina i oligoelemenata\nSANDI PROGRES 44 je dodatak hrani specijalno namenjen kravama koje imaju visoku produkciju mleka, a hrane se kukuruznom silažom i žitaricama.\nNajbolju preporuku za upotrebu smeše SANDI PROGRES 44 daće vam naši stručnjaci u saradnji sa najvećim evropskim istraživačkim centrom za razvoj i primenu stočne hrane - centrom SURŠ (SOURCHES) u Francuskoj. Predložićemo vam program ishrane i dati pravu preporuku za optimalan rast i razvoj vaše stoke, optimizaciju produktivnosti, zadovoljavanje svih nutritivnih potreba životinja i postizanje najboljeg balansa u njihovoj ishrani.


Poskupjelo sve - od fasadnog programa do cijevi i cementa - Istok\nMile Petrović, sekretar Udruženja građevinarstva i industrije građevinskog materijala pri Privrednoj komori RS, rekao je za “Nezavisne” da je gotovo sav građevinski materijal poskupio u RS, uz najavu trgovaca da će doći do daljih poskupljenja, a najviše kao posljedica pandemije.\n“Svi poremećaji na tržištu vezuju se za pojavu pandemije pa tako i poskupljenje građevinskog materijala, na koje je i najviše uticala, ali će se ovo poskupljenje preliti i na radnu snagu”, naveo je Petrović.\n“Ako se ima u vidu da je nafta osnov u proizvodnji bitumena i stiropora, uslijedila je lančana reakcija i ove cijene su rasle od početka godine 15 do 25 odsto.\nCijene građevinskog željeza takođe rastu kao posljedica rasta na svjetskom tržištu, a ako se ima u vidu da je do poremećaja došlo zbog odnosa Amerike, Kine i Evropske unije, teško je iz ove perspektive dati pouzdanu procjenu šta će se dalje dešavati na tržištu”, istakla je Kadićeva za “Nezavisne”.\nJavna preduzeća duguju skoro milijardu maraka\n- Dug javnih preduzeća u Srpskoj iznosi 982,5 miliona maraka a dug Investiciono razvojne banke iznosi 124,9 miliona. Ukupno zaključno sa 31. decembrom prošle godine ... Read More\nPraznik rada, koji se obilježava svakog 1. maja od davne 1886. godine, za zaposlene u trgovini nema skoro nikakvu važnost. Taj dan će obilježiti protestima ... Read More\nDogovoreno je da će predstavnici Vlade Federacije BiH i Republike Srpske pregovarati sa Savjetom ministara BiH, kazao je Tegeltija. Međunarodni monetarni fond (MMF) pripremio novi ... Read More\nNEWER POSTPreminuo glumac Damjan Diklić\nOLDER POSTEvropska komisija sprema tužbu protiv Astrazeneke?


RTS :: Vanjin novi život\nProduži život Vanjin novi život\nnedelja, 02. jan 2011, 19:30 -> 14:05\nVanja Pilipović, kojoj je pre sedam meseci urađena transplatacija srca u Beču, kaže da se oseća dobro i da sada živi novim životom. Više od 11 godina u Srbiji nije urađena takva intervencija. Vanja je imala sreće, a mnogo je onih koji čekaju na novo srce.\nU Srbiji više od 11 godina nije urađena transplantacija srca. Nema ni podataka za koliko je naših građana ta intervencija neophodna.\nNovi život započinju samo oni koji su uspeli na vreme da prikupe neophodni novac, potraže pomoć u inostranstvu, i dođu na red tamo gde se ta intervencija radi.\nDevetnaestogodišnja Vanja Pilipović je promenila boju kose, a njene plave oči više nisu tužne, sa lica joj ne silazi osmeh, jer u njenim grudima kuca novo, zdravo srce.\nVanja kaže da je od transplatacije srca prošlo sedam meseci i da se oseća odlično.\n"Nova, rođena osoba, novi život, bez bola. Sada trčim, vozim bicikl, i šetam na duge staze sa prijateljima, igram, imam mnogo snage, obilazim Beč, upoznajem, nove ljude, družim se. Sve što pre nisam mogla, sada mogu", rekla je Vanja.\nVanja je uspela da završi srednju školu, kaže profesori su joj malo progledali kroz prste, ali obećava da će posle praznika početi pripreme za upis na fakultet, i dalje želi da studira srpski jezik i književnost.\nPerica Pilipović, Vanjin otac kaže da je dovoljno da pogledate Vanjine oči i biće vam sve jasno.\n"Ovo je dokaz da za tu bolest lek postoji, i nadam se da će Ministarstvo, ono što je najavilo, potpisati ugovor sa klinikom u Beču, da bi ostali pacijenti koji čekaju na novi život imali šansu da ostvare taj svoj cilj", rekao je Vanjin otac.\nPotpisivanje ugovora sa Klinikom u Beču, ministar zdravlja najavljuje već skoro godinu dana, ali se to još nije dogodilo.\nMilosavljević je rekao da neće da licitara datumom, ali da bi se to moglo dogoditi u januaru.\nPotpisivanjem ugovora sa AKH klinikom u Beču biće omogućeno da oni kojima je neophodna transplantacija srca na vreme dobiju pomoć, ali i da se srpski lekari tamo usavršavaju u nadi da će i u Srbiji program transplantacije srca uskoro biti oživljen.\n(utorak, 04. jan 2011, 20:59) - Кими [neregistrovani]\n(utorak, 04. jan 2011, 20:27) - Dragica Jakob Bec [neregistrovani]\n(utorak, 04. jan 2011, 13:50) - anonymous [neregistrovani]\n(ponedeljak, 03. jan 2011, 06:25) - anonymous [neregistrovani]\n(ponedeljak, 03. jan 2011, 04:12) - Aleksandar [neregistrovani]\n(ponedeljak, 03. jan 2011, 03:58) - Milan [neregistrovani]\n(ponedeljak, 03. jan 2011, 01:57) - M. [neregistrovani]\n(ponedeljak, 03. jan 2011, 01:17) - Petkutin [neregistrovani]\n(ponedeljak, 03. jan 2011, 01:15) - anonymous [neregistrovani]\n(nedelja, 02. jan 2011, 23:23) - anonymous [neregistrovani]


Beogradski eklektični sastav Organizam objavio je spot singl “Ne verujem nikome” – prvi singl sa drugog albuma, koji ujedno najavljuje i koncert u Domu omladine Beograda u petak 3. aprila.\nSingl je snimljen u Huskee Studio u saradnji sa producentom Mirkom Lukovićem, a objavljen je u saradnji sa izdavačkom kućom Glitch Records na zvaničnom Youtube kanalu benda Organizam.\nOd četvrtka 20. februara dostupan je i na svim streaming platformama (Deezer, Spotify, iTunes, Apple Music, Google Play Music).\nBeogradski eklektični sastav Organizam nastupiće u Domu omladine Beograda u petak 3. aprila 2020. godine.\n„Ovaj koncert dolazi u pravom trenutku za nas, neposredno nakon početka sukcesivnog objavljivanja drugog albuma kojim otvaramo novo Organizam poglavlje. Radujemo se dugo iščekivanom susretu sa beogradskom publikom“ – poručuju članovi benda.\nUlaznice po ceni od 500 RSD su u pretprodaji na blagajni Doma omladine i drugim prodajnim mestima Ticket Vision-a\nTags: Dom omladine, koncert, Organizam, Singl, Spot\nJOSHUA REDMAN U BITEFARTCAFEU


Beogradski maraton, 21. april 2018. - Sky Apartmani\nBeogradski maraton, koji je ušao u četvrtu deceniju postojanja, definitivno je najmasovnija sportska manifestacija u gradu, ali i više od toga – najmasovniji javni događaj ako se izuzme proslava Nove godine. Ove godine trčaće se 21. aprila, a prijave su otvorene do 10. aprila.\nTokom proteklih godina, broj maratonaca koji u aprilu dolaze u Beograd porastao je za 30%, čime se Beogradski maraton pozicionira kao jedan od najatraktivnijih u ovom delu Evrope, a na ruku mu ide i doba godine kada se održava, kao i trasa koja podrazumeva samo jedan krug i to po gotovo potpuno ravnom terenu. Na maraton iz godine u godinu dolaze trkači iz preko 60 zemalja, a u kalendar Beogradskog maratona sada je dodata i još jedna trka – jesenji polumaraton.\nNajveće interesovanje, kao i svake godine do sada, vlada za Trku zadovoljstva, za koju nije potrebno prijavljivanje, već samo dobra volja i malo kondicije. Trku mogu trčati i deca, a start je u 10.15 ispred Skupštine. Trčaće se Bulevarom Kralja Aleksandra do Žičke a onda ka Slaviji kroz Mekenzijevu, pa preko Kralja Milana do Terazija, gde će biti cilj. Budući da je najavljeno lepo vreme očekuje se preko 20.000 učesnika.\nPolumaraton je istovremeno takmičarska disciplina i prilika za ozbiljne rekreativce da pokažu u kakvoj su formi. To su razlozi zbog kojih i ove godine vlada veliko interesovanje za polumaraton, koji će i ove godine trčati preko 5000 takmičara, a svi koji završe trku osvojiće medaju. Start polumaratona i maratona je u na raskrsnici Bulevara kralja Aleksandra i Resavske, a i trase dve trke se u velikoj meri poklapaju. Polumaraton se trči preko Slavije i Gavrila Principa do Brankovog mosta, zatim kroz Novi Beograd do Mosta na Adi i natrag preko Brankovog mosta do cilja na Terazijama. Maratonci se kod Mosta na Adi odvajaju za Zemun preko Tošinog bunara i vraćaju se preko ulica Jurija Gagarina i Bulevara Milutina Milankovića.\nAko dolazite na 31. Beogradski maraton, bilo kao učesnik ili posmatrač, smeštaj u Sky apartmanima je najbolja opcija za pojedince i grupe, budući da možete iznajmiti apartman u samom centru grada, pa čak i u ulicama kroz koje prolazi maraton, kao što je ulica Kralja Milana. Maraton je izuzetno atraktivan i za publiku, jer su ulice zatvorene za saobraćaj a na nekoliko mesta duž staze biće i žive muzike. Uz to, proleće je verovatno najbolje vreme za posetu Beogradu, jer rade sve kulturne ustanove i svi klubovi na otvorenom, dok je vreme idealno za šetnju, kao i za sportske aktivnosti, ako vam jedan dan maratona nije bio dovoljan.


Odgovarajući na pitanja đece, ambasador Viting približio je učesnicima radionice značaj ujedinjavanja zemalja Evrope u zajednicu kao što je Evropska unija, iskustvo Velike Britanije u procesu pristupanja, kao i zbog čega je za Crnu Goru značajno da postane dio te zajednice. U tom kontekstu, govorio je i o vrijednostima koje građani Crne Gore treba da promovišu da bi pomogli pridruživanju u EU, odgovornostima pojedinaca na tom putu i kako mladi mogu doprinijeti ovom procesu.\nAmbasador Viting je poručio đeci da se posvete obrazovanju i istakao da što više truda ulažu, više mogućnosti izbora će imati u budućnosti.\nU okviru radionice „Evropska unija“ obrađuju se teme kao što su istorijat Evropske unije, njene institucije, vrijednosti, pojam integracije u EU i njen značaj za mlade.\nOd početka sprovođenja projekta, 8. oktobra 2012. godine, do danas, projekat „Demokratske radionice“ okupio je 7.636 osnovnoškolaca - učesnika u radionicama iz 67 škola iz 20 crnogorskih opština.


Fabrika kvalitetne pijaće vode za tri naselja - Суботица - Szabadka - Subotica\nGradonačelnik Subotice Modest Dulić, član Gradskog veća zadužen za zdravstvo, socijalnu zaštitu i zašititu životne sredine dr Atila Čengeri, član Gradskog veća zadužen za poljoprivredu Šime Ostrogonac i direktorka JKP „Vodovod i kanalizacija” Snežana Pejčić obišli su radove na izgradnji pilot postrojenja za preradu sirove vode, prirodno kontaminirane velikom količinom arsena, gvožđa i amonijaka, na vodozahvatu Bački Vinogradi.\nModest Dulić je rekao da se tokom novembra 2010. godine, zajedno sa partnerima iz Holandije, započelo sa pilot projektom za preradu sirove vode u pijaću vodu Adart tehnologijom, koja prerađuje sirovu vodu na biološki način, bez upotrebe hemikalija.\n- Uporedne analize kvaliteta prečišćene sirove vode pokazuju da ovo pilot postrojenje ne samo da prerađuje sirovu vodu do nivoa kvaliteta pijaće vode, nego da su i koncentracije štetnih sastojaka značajno ispod domaćih standarda i evropskih direktiva o kvalitetu vode za piće. Danas su u funkciju stavljeni i adsorpcioni filteri i tokom narednih meseci pokazaće se da li će se izuzetno visoka koncentracija arsena svesti u granice maksimalno dozvoljenih koncentracija, naglasio je gradonačelnik Dulić.\nOn je istakao da sva istraživanja ukazuju da će, zahvaljujući Adart tehnologiji, nešto više od 2.000 stanovnika u oko 900 domaćinstava u Bačkim Vinogradima biti u prilici da konzumira mikrobiološki i hemijski ispravnu, čistu pijaću vodu.\n- Kapacitet ovog postrojenja obezbeđuje u budućnosti mogućnost priključenja i druga dva susedna naselja Šupljaka i Hajdukova, tako da će i stanovnici tih naselja u perspektivi biti u prilici da konzumiraju kvalitetnu vodu za piće, rekao je Modest Dulić.\nSnežana Pejčić je kazala kako je pilot postrojenje za predradu sirove vode u Bačkim Vinogradima prvo takvog tipa u Srbiji, da su im prijatelji iz Holandije pomogli u realizaciji projekta donacijom u iznosu od preko 180.000 evra i da je JKP „Vodovod i kanalizacija“ za izgradnju i postavljanje Adart tehnologije do sada uložilo oko 10 miliona dinara.\n- Ukoliko se u narednom periodu od pet-šest meseci, koliko nam predstoji za optimalizaciju ovog procesa, potvrde rezultati kakve smo imali u proteklih godinu dana na manjem pilot postrojenju, onda ćemo pristupiti dodatnom finansiranju od nekih 10 miliona dinara, kako bi ovo postrojenje ostalo kao fabrika vode za Bačke Vinograde, Šupljak i Hajdukovo, najavila je Snežana Pejčić.\nNa pilot postrojenju za preradu sirove vode na vodozahvatu u Bačkim Vinogradima u toku je i kompletiranje i postavljanje linije mulja.\nAdart tehnologijom, koja ima svoju primenu u Holandiji i koju koristi najveći holandski vodovod „Vitens“, uklanjaju se arsen, gvože i amonijak u postupku adsorpcije na specijalnim regenerativnim filterskim ispunama. Ono što daje prednost ovoj tehnologiji je činjenica da se dobija pitka voda bez upotrebe hemikalija kroz aeraciju i adsorpciju, a druga prednost je to što se kao nus proizvod javlja otpadni mulj koji u sebi sadrži gvožđe, a arsen ostaje vezan za filtersku ispunu i postaje inertan, što znači da se može odlagati slobodno, bez posledica na deponiju.


SNP: Zalažemo se, borimo i afirmišemo novu politiku /VIDEO/ - NTV Arena Bijeljina\nSNP: Zalažemo se, borimo i afirmišemo novu politiku /VIDEO/\nZalažemo se, borimo i afirmišemo novu politiku, poručili su na početku izborne kampanje iz Saveza za novu politiku.\nU kampanju krećemo sa jasnim sloganom “Mladost i znanje pobjeđuju”, rekao je predsjednik stranke i nosilac odborničke liste SNP-a za Skupštinu Grada Bijeljina Zoran Mastilo.\nJedino mladi ljudi mogu da mijenjaju društvo kojem trebaju i političke i ekonomske promjene kaže Mastilo.\nGlas mladih ljudi neophodan je za funkcionisanje demokratije i mlade ljude treba motivisati da na lokalne izbore 15. novembra izađu u što većem broju, kažu odbornički kandidati sa liste Saveza za novu politiku.\nVodićemo fer i korektnu izbornu kampanju i promovisati sve ono što vrijedi pohvaliti na području grada Bijeljina i u RS, a bićemo i oštri kritičari negativnih pojava i procesa koji se dešavaju u društvu, poručuju iz Saveza za novu politiku.\nTags: bijeljina, izbori, kampanja, snp, zoran mastilo\nPerić siguran u izbornu pobjedu /VIDEO/


RTCG - Radio Televizija Crne Gore - Nacionalni javni servis :: Društvo :: "Korupcija najzastupljenija u državnoj upravi"\n15. 01. 2021. 12:29 >> 12:54 3\nTo je pokazalo istraživanje Agencije za sprečavanje korupcije o stavovima javnosti o korupciji i upoznatosti sa radom ove ustanove koje je agencija DeFacto Consultancy obavila u decembru prošle godine, na uzorku od 1.600 ispitanika.\nPredsjednik Savjeta ASK Momčilo Radulović kazao je da su zadovoljni istraživanjem, navodeći da raste broj ispitanika koji su čuli za Agenciju – procenat je veći za 15,6 odsto u odnosu na 2016.\n“Svi parametri vezani za rad Agencije su porasli i građani i javnost su prepoznali jako dobar rad ove ustanove”, rekao je on.\nIstraživanje je pokazalo da samo 20 odsto ima pogrešno mišljenje da je posao Agencije da krivično goni za slučajeve korupcije.\nNa pitanje kome bi prvo prijavili korupciji, 64,1 odsto građana reklo je da bi se obratili Agenciji.\n“Imamo trend rasta od skoro 15 odsto. To je impresivan rezultat”, rekao je on.\nNa pitanje koliko je Agencija dala doprinos jačanju transparentnostI upotrebe javnih resursa i finasniranja političkih subjekata tokom izbornih kampanja, čak 73,4 odsto grđaana odgovorilo je potvrdno.\nProvjeriće imovinski karton premijera\nNakon predstavljanja rezultata predstavnici Agencije su odgovarali na pitanja novinara, te je direktorica Agencije Jelena Perović na pitanje Pobjede u kojoj je fazi predmet u sklopu kog istražuju zaduživanje države od 750 miliona eura, kazala da su uputili poziv premijeru Zdravku Krivokapiću na izjašnjenje, te da je on dostavio to ministru finansija Milojku Spajiću.\n“Očekujemo izjašnjenje i nakon toga ćemo javno objaviti zapažanje i dati eventualno preporuku”, rekla je ona, dodajući da to nije jedini postupak, te da ih je u radu 59 gdje istražuju da li je povrijeđen javni inetres.\nNa novinarsko pitanje da li će provjeriti imovinski karton premijera zbog navoda da nijesu tačni podaci koje je predočio, Perović je potvrdno odgovorila, dodajući da to čine za sve one koji predaju imovinski karton.\nASK CG Agencija za sprječavanje


Veliki koncert Partibrejkersa povodom 30. rođendana - Rock SvirkeRock Svirke\nVeliki koncert Partibrejkersa povodom 30. rođendana\nPartibrejkersi, jedan od onih bendova o čijoj karijeri sanjaju mnogi, svoj trideseti rođendan obeležiće velikim koncertom 3. marta u Hali Sportova u Beogradu.\n„Verovatno će na koncertu biti presek karijere. Imamo nameru da iznenadimo ljude i sviramo neke stvari koje dugo nismo. Nadam se da ćemo uspeti neku novu da odsviramo ili bar neku stvar koju nikad nismo svirali. Nadamo se da ćemo imati dobar zvuk i da će puno ljudi doći da se provesele sa nama“, kaže pevač Zoran Kostić-Cane.\nZa tri decenije, Partibrejkersi su objavili 12 albuma, a nakon dva koncerta u martu 2009. godine u Domu omladine Beograd objavili su i živi album „Krš i lom“ (2010). Svirali su od malih klupskih prostora poput Dadova i kluba SKC-a, do velikih prostora kao što je stadion Tašmajdan 1996. ili Kalemgdan 1997. godine, pred više stotina, hiljada i desetina hiljada posetilaca. Zajednički nastup sa Chuck Berry-em u Zagrebu je svakako jedan od najbitnijih momenata u karijeri benda.\nNa pitanje kako gleda na 30 godina Partibrejkersa Cane odgovara: „Ne bi sve ovo radio kad bi se ponovo rodio“ i duhovito objašnjava zašto: „Pa, sve sam to već radio jedanput!“\n„Bilo je teško i zanimljivo. Raslo se i zaljubljivalo, i deca se rađala, putovalo se i družilo, i našli smo Boga, znači jedna sveukupnost. Muzika je najlepša stvar na svetu koja te prikazuje u boljem svetlu nego što jesi… Koliki je trud uložen u sve to, koliko se i dan danas ulaže truda, kako je to u stvari jedna zaludna misija! Što više razmišljam o tome, sve mi je lošije, a u stvari najvažnija je muzika i pesme koje su ostale koje znače ljudima“, kaže Cane.\nUlaznice za ovaj slavljenički koncert Partibrejkersa uskoro će se naći u prodaji na blagajni Doma omladine Beograda, kao i preko mreža Card Service i Eventima. Prvih 1.000 ulaznica koštaće 800 dinara, dok će ostale koštati 1.000 dinara.


Australijski ministar: Ovo nisu požari, ovo je atomska bomba - BIGportal.ba\nAustralijski ministar: Ovo nisu požari, ovo je atomska bomba\n4 Januara, 2020 4 Januara, 2020 0261\nPožari, potpomognuti visokim temperaturama i jakim vetrom, ne prestaju na istočnoj obali Australije. Vatrogasci se bore da sačuvaju živote i kuće, a vlasti kažu da se najgori uslovi za širenje požara tek očekuju.\nŠesnaest požara u australijskoj državi Viktoriji je označeno je najvišim stepenom opasnosti i ljudi se iz tih oblasti evakuišu, dok je u Novom Južnom Velsu 12 požara na najvišem nivou, a vatra gori i na više od 100 lokacija u obe države, prenosi Rojters.\nNovi požari su izbili, a neki od postojećih su izmakli kontroli vatrogasaca.\nMinistar saobraćaja Novog Južnog Velsa Endrju Konstans uporedio je požare sa atomskom bombom.\n“Moram da budem iskren, ovo nisu šumski požari, ovo je atomska bomba”, rekao je Konstans.\nPremijerka Novog Južnog Velsa Gledis Beredžiklijan ocenila je da je situacija sa požarima “veoma promenljiva”.\n“Pred nama je duga noć i tek nas očekuje najgore”, navela je Gledis Beredžiklijan.\nPremijer Viktorije Danijel Endruz naveo je da je, uprkos teškim uslovima, vatrogascima pomoglo to što su desetine hiljada ljudi poslušale savet da se evakuišu.\nAustralijski premijer Skot Morison istakao je da su od septembra, kada je počela sezona šumskih požara, poginule 23 osobe, od čega je dvanaest ljudi poginulo tokom ove nedelje.\nUhapšen vođa “Štajerske straže” Andrej Šiško\nZašto neki više vole psa-robota od pravog dlakavog ljubimca\nMilan zaboravio poraze u Seriji A i Zvezdu: Rebić srušio Romu na “Olimpiku”\nReal nudi Miciću 2,5 miliona evra\nNova senzacija prestigla Dotu 2 – sledeći cilj je šampionsko mjesto\nCedevita Olimpija ispustila “dobijeno”, “srpski” Virtus izbjegao prvi poraz


Zulfićev Dinamo krenuo pobjedom u Ligi prvaka - sport1.ba\nPobjeda nad Norvežanima\nRukometaši Dinama iz Bukurešta pobjedom su krenuli u novu sezonu Lige prvaka.\nRumuni su na svom terenu u izuzetno uzbudljivom meču savladali Elverum 26:24, u utakmici gdje su samo dva puta imali +3, 14:11 i 21:18, a sve ostalo je bilo do dva razlike kako domaće ekipe, tako i gostiju.\nU utakmici je nastupio i naš Muhamed Zulfić, koji je postigao dva pogotka.\nNajefikasniji u pobjedničkom timu bio je Tunižanin Bannour sa šest pogodaka, a na drugoj strani sedam je postigao Sandell.\nMuhamed Zulfić Dinamo Bukurešt\nKako poniziti najvećeg rivala? Ovako!


(VIDEO) STUKAO POLA LITRE RUMA: Pijani Rus zabio teretni brod u Škotsku\nFRANCUSKI MILIJARDER DASO POGINUO U PADU HELIKOPTERA: Njegova kompanija 23\t57\nKINA JE POSTALA POMORSKA SILA SVETA: Šta se krije iz plana brodogradnje, 2\t7\nVAZDUŠNI OKRŠAJ SAUDIJACA I HUTA: F-15 raketama pokušao da spreči napad 3\nPlovilo dugo 129 metara i teško 7000 tona\n23.11.2015. 13:39h 26.04.2017. 12:20h\nRuski oficir koji je bio dežuran na mostu broda Lisblink Sivejs kad se nasukao na obalu Škotske, pre svoje smene je popio pola litre ruma, otkrila je istraga, a prenosi Independent.\nBROD MU SE NASUKAO: Nemački brodolomac spasen kod Paga\n(VIDEO) NASTRADALI KOD BERMUDA: Kruzer sa 3.500 ljudi 6 sati bio nasukan na grebenu\nU DRUŠTVU PINGVINA: Nasukani na ledu čekaju 2014. godinu!\nTeretni brod dug 129 metara i težak 7000 tona 18. februara ove godine bio je na putu iz irskog Belfasta u norveški Skogn kad je "zapeo" na zapadnoj obali Škotske kod Kilchoana.\nOficir na dužnosti, 36-godišnji Rus, u svojoj kabini popio je pola litre ruma, čime je uneo u svoje telo 8 puta više alkohola od dopuštenog i time uzrokovao stanje "nedovoljne pozornosti". Zbog toga je brod pri punoj brzini nasukao na kamenitu obalu gde zbog lošeg vremena ostao dva dana.\nŠteta na brodu bila je toliko teška da su morali da ga pošalju na deponiju, a zbog proboja trupa u more je iscurelo 25 tona goriva, otkrilo je izveštaj Odeljenja za pomorske nesreće.\nIstraga je takođe otkrila da navigacijski sistem na brodu, čiji alarm je mogao da upozori posadu na činjenicu da sa smerom kretanja nešto nije u redu i da je oficir očigledno onesposobljen, nije bio uključen.\nIako se alarm povezan s radarom oglasio svakih 6 minuta pani ofocir bi ga odmah isključio bez da ustane sa stolice.\nUsprkos pravilu o nultoj toleranciji na alkohol, brod Lisblink Sivejs imao je malenu prodavnicu u kojem je sve vrvelo od alkoholnih pića, poput vina, piva i "žestine". Posle nesreće na brodu su pronađene brojne prazne limenke i flaše koje sugerišu da je posada često znala previše da popije.\nZastupnik kompanije DFDS koja je vlasnik broda je za medije rekao:\n"Ovo što se dogodilo je vrlo neodgovorno. Imamo vrlo jasnu politiku nulte tolerancije na alkohol. Taj oficir je dobio otkaz i nadamo se da ovo neće uništiti inače dobru reputaciju kompanije. "\nFRANCUSKI MILIJARDER DASO POGINUO U PADU HELIKOPTERA: Njegova kompanija proizvodi lovac Rafal (VIDEO) 23\t57


Za osnovce odigrana predstava “Olovni vojnik i balerina” | Palelive.com\nPočetna Novosti Aktuelnosti Za osnovce odigrana predstava “Olovni vojnik i balerina”\nZa osnovce odigrana predstava “Olovni vojnik i balerina”\nPozorište lutaka iz Niša juče je za učenike osnovnih škola “Pale” i “Srbija” odigralo predstavu “Olovni vojnik i balerina” rađenu po motivima Hansa Kristijana Andersena, a u režiji i dramatizaciji Darka Kovačovskog.\nPredstava je izvedena u Kulturnom centru Pale u okviru pratećeg programa “Lut festa 2017”, na kome niško Pozorište lutaka nastupa svake godine.\n“`Lut fest` proslavlja 18. rođendan, a mi smo na neki način dio njegove istorije. Postao je poznat i prestižan festival u regionu, tako da nam je čast da se odazovemo svakom pozivu”, rekla je šef marketinga niškog Pozorišta lutaka Zorica Filipović.\nOna dodaje da je veliko zadovoljstvo učestvovati na festivalu u konkurenciji predstava, koje dolaze iz cijelog svijeta i gdje je za osamnaest godina predstavljeno 36 pozorišta iz različitih zemalja.\nZa predstavu “Olovni vojnik i balerina”, kojom se pozorište ove godine predstavlja, Filipovićeva je rekla da je riječ o klasičnoj marionetskoj predstavi, rađenoj po čuvenoj bajci, te da je to jedna lijepa i nježna priča.\nOna je navela da klasična marionetska predstava nije često zastupljena u modernim teatrima, ali da se oni trude da njeguju sve vrste lutkarstva i njegove tehnike.\nMeđunarodni festival profesionalnih lutkarskih pozorišta za djecu “Lut fest 2017” otvoren je u nedjelju u Istočnom Sarajevu, a pokrovitelj festivala je Ministarstvo prosvjete i kulture Republike Srpske, sufinansijeri su Grad Istočno Sarajevo i opštine Istočna Ilidža i Istočno Novo Sarajevo.\nGeneralni medijski pokrovitelj “Lut festa 2017” je Radio televizija Republike Srpske. Medijsko sponzorstvo su prihvatili i Novinska agencija Republike Srpske “Srna”, Federalna novinska agencija “Fena”, “Glas Srpske”, “Blic”, “Nezavisne novine”, BHRT, BN TV, OSM, TV “Elta” i “Alfa TV”.\nPrethodni članakOdigrane predstave “Princ iz moje ulice” i “Luda šuma”\nNaredni članakVuković: U turizmu je ogroman potencijal koji značajno može da doprinese razvoju područja


Poziv na Generalnu skupštinu 2020. – UNSS\nPoziv na Generalnu skupštinu 2020.\ndogađaji, Jačanje kapaciteta, UNSS tim, UNSS vesti\nUnija srednjoškolaca Srbije vas sa zadovoljstvom poziva na 17. redovnu Generalnu skupštinu koja će se održati 23. oktobra (u Beogradu ili onlajn – vidite detalje u nastavku).\nKao što smo najavili tokom Vanrednog zasedanja u julu, održaćemo i redovnu Generalnu skupštinu i to krajem oktobra. Ova skupština će biti veliki izazov, obzirom na to da se zasedanje paralelno održava u 2 formata, a pored toga imamo dosta tema za diskusiju i veliki izazov pred delegatima za izbor novih ljudi koji će predvoditi organizaciju u naredne dve godine.\nOvu godinu, pa tako i ovu Generalnu skupštinu će obeležiti korišćenje mešovitih metoda u održavanju događaja, pa će se tako ovo zasedanje paralelno održati u dva formata – onlajn i oflajn, kako bismo osigurali da svi delegati koji žele da učestvuju, to i mogu, uprkos različitim okolnostima. Kako bi učenici koji ne mogu da putuju ili im roditelji ne dozvoljavaju korišćenje međugradskog prevoza zbog epidemiološke situacije, primenićemo dualni model zasedanja, te vas u registracionom formularu molimo da naznačite kako želite da učestvujete.\nPored zvaničnog delegata, koji ima pravo da predstavlja i glasa u ime svih učenika/ca škole koju predstavlja, moguće je delegirati do 2 dodatne osobe (dodatna delegata), za koje se plaća participacije od strane škole ili opštine.\nSve detaljne informacije možete pronaći u pozivu za Generalnu skupštinu (savetujemo da prvo pročitate ceo poziv, a potom da se prijavite). Za sva pitanja nas kontaktirajte preko gs@unss.org.rs ili Aleksandra na 0603132031.\nPrevPrethodna objavaLokalni koordinator iz Prokuplja drži radionice o mirnom rešavanju konflikata\nSledeća objavaPoziv za kandidate: Upravni odbor UNSSNext


ДИПЛОМАТСКИ РАТ АМЕРИКЕ И РУСИЈЕ ЗА ЦРНУ ГОРУ - Нови Стандард\nDIPLOMATSKI RAT AMERIKE I RUSIJE ZA CRNU GORU\nRuska ambasada u Podgorici kritikuje američku što crnogorskoj vladi diktira zakone, a Brisel zahteva...\nRuska ambasada u Podgorici kritikuje američku što crnogorskoj vladi diktira zakone, a Brisel zahteva da Crna Gora raskine ugovor sa Rusijom\nRuska i američka ambasada u Podgorici minulih dana počeli su svojevrsni rat saopštenjima u kojima se međusobno optužuju kako ona druga strana ne poštuje suverenitet i nezavisnost Crne Gore.\nNajpre su američke diplomate kritikovale rusko ministarstvo spoljnih poslova što je izjave premijera Mila Đukanovića tokom poslednje posete Vašingtonu ocenilo kao „neprijateljske prema Rusiji”, a crnogorsko pridruživanje evropskim sankcijama nametnutim ruskim i bivšim ukrajinskim zvaničnicima kao „duboko razočaranje”. Američka ambasada je tom prilikom pozvala Rusiju da poštuje suverenost Crne Gore, ukazujući da Podgorica ima pravo na samostalne odluke.\nMeđutim, upravo iste argumente iskoristila je i ruska ambasada kada je ovih dana kritikovala američke kolege što zvaničnoj Podgorici diktiraju kakva zakone bi trebalo da donesu.\nAmerička ambasada je Vladi Crne Gore poslala amandmane na nacrt zakona o sprečavanju korupcije u kojima se insistira da je javni funkcioner dužan da potpiše i potvrdi tačnost svog izveštaja o prihodima i imovini pod punom krivičnom odgovornošću i da se predvide krivične sankcije, uključujući i zatvor, u situacijama kada javni funkcioner namerno daje netačne i nepotpune podatke u izveštaju. U ambasadi SAD smatraju da je nedovoljna novčana kazna u iznosu od 500 do 2.000 evra za dostavljanje lažnih materijalnih podataka prilikom podnošenja izveštaja o prihodima i imovini, što je u Crnoj Gori trenutno jedina predviđena kazna.\nVlada premijera Mila Đukanovića je, međutim, saopštila da se američka primedba ne prihvata jer je krivična odgovornost već predviđena u stavu tri člana 20, koji propisuje da je javni funkcioner dužan da u izveštaju navede tačne i potpune podatke pod punom materijalnom i krivičnom odgovornošću.\nCrnogorska vlada nije prihvatila ni druge amandmane, koji su stigli iz američke ambasade, a tiču se unapređivanja saradnje između agencije za antikorupciju, policije i tužilaštva.\nSve to je izazvalo reakciju ruskog ambasadora u Podgorici Andreja Nesterenka, koji je poručio da SAD treba da poštuju suverenitet i nezavisnost Crne Gore i svake druge države, na šta poslednji istupi američke ambasade ne upućuju.\nDa su u svetlu ukrajinske krize u sukoba Zapada i Rusije pred zvaničnom Podgoricom teške odluke, svedoči i izveštaj Evropske komisija (EK) o pretresu usklađenosti zakonodavstva (skrining) u okviru poglavlja 30 koje se tiče spoljnih odnosa. Prema izveštaju objavljenom na sajtu evropskog komesara za proširenje Štefana Filea, uoči pristupanja Evropskoj uniji Crna Gora treba da otkaže sve sporazume o slobodnoj trgovini, među kojima i onaj sa Rusijom.\nCrna Gora primenjuje bilateralni sporazum o slobodnoj trgovini potpisan između SR Jugoslavije i Ruske Federacije 2000. godine.\n„Postojanje sporazuma o slobodnoj trgovini s Rusijom i nedavno stvaranje Evroazijske carinske unije podrazumevaju da Crna Gora mora da pregovara o prilagođavanjima u ovom sporazumu o slobodnoj trgovini, a zatim da se povuče iz tog sporazuma prilikom pristupanja EU”, prenosi podgorički „Dan” izvode iz izveštaja EK.\nPoslednjih godina, kako navodi ovaj list, vode se pregovori o daljoj liberalizaciji trgovine, a u sklopu njih i pregovori o Sporazumu o slobodnoj trgovini sa Kazahstanom i Belorusijom, koje su od 2010. godine zajedno sa Rusijom formirale Carinsku uniju, pa je bilo potrebno obezbediti iste uslove izvoza i uvoza, kao što je to dogovoreno sa Rusijom.\nU izveštaju EK za poglavlje 30 piše da je, sve u svemu, Crna Gora dostigla dobar stepen usklađenosti sa pravnim tekovinama EU u oblasti spoljnih odnosa. Međutim, u oblasti „bilateralni sporazumi sa trećim zemljama” navodi se da treba otkazati sve sporazume o slobodnoj trgovini pre pristupanja.\n„Uticaj promena preferencijalnog trgovinskog režima biće najvažniji u slučaju CEFTA sporazuma, koji se odnosi na Crnu Goru i njene susede i predstavlja 40 odsto crnogorske trgovine. Crna Gora će morati da se angažuje sa svojim partnerima kako bi se organizovalo glatko otkazivanje ovog sporazuma”, precizira se u izveštaju o skriningu za poglavlje 30.\nPreispitivanje povlašćenih investitora\nEvropska komisija u izveštaju o skriningu za poglavlje 30 posebnu pažnju posvećuje i bilateralnim investicionim ugovorima gde je zapisano da će Crna Gora morati da primeni regulativu EU o uspostavljanju prelaznih sporazuma za bilateralne investicione sporazume između država članica i trećih zemalja. Prema zvaničnim podacima Vlade Crne Gore, mimo EU, Crna Gora ima sporazume o slobodnoj trgovini sa Ukrajinom, Ruskom Federacijom, Turskom i svim državama – Evropskog sporazuma za slobodnu trgovinu (EFTA). Članice EFTA su Norveška, Švajcarska, Island i Lihtenštajn, koje nisu deo EU. Takođe, Crna Gora je zaključila sedam bilateralnih investicionih sporazuma s državama koje nisu članice EU – Azerbejdžan, Izrael, Katar, Ujedinjeni Arapski Emirati, Turska, Makedonija i Srbija.\nIzvor Politika, 23. 04. 2014.


Vesti online / Vesti / Svet / SAD rasporedila šest F-16 aviona u turskoj bazi\nSAD rasporedila šest F-16 aviona u turskoj bazi\nAmerika je rasporedila šest lovačkih aviona F-16 u bazi Indžirlik na jugu Turske u okviru podrške za borbu protiv "Islamske države", objavila je američka misija u okviru NATO-a na svom tviteru.\nZahuktava se borba protiv Islamske države\nOvo je prvi put od kada je pre godinu dana međunarodna koalicija pokrenula akciju bombardovanja položaja "Islamske države" u Iraku i Siriji, da avioni SAD mogu da poleću iz ove turske baze.\nU ovoj bazi je raspoređen i kontigent od 300 američkih vojnika koji će koordinisati akcije sa kopna.\n* Američki avioni stižu u turske baze\nAvioni američkih vazduhoplovnih snaga do sada su poletali iz Jordana i Kuvajta.\nSAD i Turska dogovorile su se krajem jula da razviju vojnu saradnju u borbi protiv grupe "Islamska država".\nSVET Jedan od komandanata ISIS-a najbolji američki učenik\nSVET "Vojska SAD sprovodi tajne kopnene operacije u Iraku"\nNedelja 09.08.2015. 18:05\n" i to je dovoljno "


Zasijao novi semafor u Sportskom centru "Dubočica" - Dnevnik Juga\nсреда , мај 22 2019\nPočetna / GRADOVI / Leskovac / Zasijao novi semafor u Sportskom centru „Dubočica“\nZasijao novi semafor u Sportskom centru „Dubočica“\nSrdjan Stamenkovic 13/11/2018\tLeskovac, SPORT Ostavi komentar\nProtekli sportski vikend doneo je i jedan novitet ljubiteljima sporta u Leskovcu.\nLjubitelji košarke su u petak na utakmici Zdravlje – Kolubara mogli da prate rezultat i najvažnije podatke na novom semaforu. Semafor je nabavljen za potrebe Balkanijade u odbojci, ali je iz tehničkih razloga i potrebe da se pronađe adekvatna pozicija koja zadovoljava tehničke uslove, njegovo postavljanje i puna primena čekala do novembra.\nNovi semafor zadovoljava standarde za odigravanje utakmica ABA lige u košarci, SEHA rukometne lige ali i za organizaciju značajnih događaja u odbojkaškom sportu.\nSportski centar Dubočica je moderan semafor nabavio uz podršku Grada Leskovca, a koštao je 708.000 dinara (sa PDV-om).\nTagovisemafor sportski centar\nPrethodni Novi pogon kompanije Jeanci zaposliće 350 novih radnika\nSledeći Leskovac dobija novi tržni centar na proleće\nU Svečanoj sali grada Leskovca organizovan je prijem za učenike i studente koji su ostvarili …\nNačelnik Cvetanović: Cilj gradnje u naselju Dubočica nije ugrožavanje života njenih žitelja


Ništa od odbrane naslova: Atletico Madrid nakon velike drame eliminisao Liverpool - AM Sport\nNaslovnica Nogomet Liga prvaka Ništa od odbrane naslova: Atletico Madrid nakon velike drame eliminisao Liverpool\nNišta od odbrane naslova: Atletico Madrid nakon velike drame eliminisao Liverpool\nEkipa Atletico Madrida izborila je plasman u četvrtfinale Lige prvaka nakon što su poslije produžetaka pobijedili Liverpool rezultatom 3:2 (1:0).\nRedsi su sve vrijeme napadali prema golu Oblaka, stvarali su šanse pred golom gostiju i bili konstantno opasni, a plod takve igre stigao je u 43. minuti kada je Alex Oxlade-Chamberlain centrirao i pogodio Georginia Wijnalduma koji glavom postiže gol za 1:0.\nČinilo se da je Liverpool pred prolaskom u četvrtfinale kada je Firmino u četvrtoj minuti produžetka pogodio za 2:0 i donio veliko vodstvo svom timu, ali onda na drugoj strani Adrian pravi veliku grešku i daju priliku gostima da stignu do poravnanja, što je Llorente iskoristio i lijepo pogodio s vrha kaznenog prostora za 2:1.\nLiverpool je svim silama krenuo po treći gol i novi rezultat koji će ih odvesti u četvrtfinale, a onda je uslijedila sjajna kontra Atletico Madrida koju je opet u pogodak pretvorio Llorente za 2:2.\nAtletico Madrid se nastavio sjajno braniti i do kraja meča uspjeli su preko Morate pogoditi za 3:2 i plasirati se u četvrtfinale Lige prvaka te tako izbaciti aktuelnog prvaka Evrope iz ovog takmičenja.\nCosta priznao da razmišlja o penziji zbog čestih povreda\nImpresivna forma Mike Tysona pred povratnički meč\nDel Potro je tokom pandemije ostao bez atraktivne djevojke\nConor McGregor novom borbom ispisuje historiju UFC-a?\nTreći put ove sezone: Joao Felix doživio novu povredu na treningu...\nZavršena sezona u Euroligi u Eurokupu, iduće sezone nastupaju iste ekipe...\nKatastrofalne vijesti: Ibrahimović zadobio tešku povredu na treningu Milana


Japanski premijer: Krajnje je vreme za mirovni sporazum s Rusijom - 07.02.2020, Sputnik Srbija\nJapanski premijer: Krajnje je vreme za mirovni sporazum s Rusijom\nJapanski premijer Šinzo Abe izjavio je da namerava da zaključi mirovni sporazum s Rusijom i time zauvek reši problem Kurilskih ostrva. 07.02.2020, Sputnik Srbija\n© Sputnik / Grigoriй Sыsoev / Uđi u foto-galerijuPremijer Japana Šinzo Abe i predsednik Rusije Vladimir Putin na Istočnom ekonomskom forumu u Vladivostoku\nJapanski premijer Šinzo Abe izjavio je da namerava da zaključi mirovni sporazum s Rusijom i time zauvek reši problem Kurilskih ostrva.\n„Pre svega je važno da se učvrste odnosi poverenja i prijateljstva japanskog i ruskog naroda, da bi četiri ostrva (Kunašir, Šikotan, Iturup i Habomaj) postala ostrva prijateljstva“, izjavio je premijer na Kongresu za povratak severnih teritorija.\nJapanski premijer je ponovo rekao da je nenormalna činjenica da ne postoji mirovni sporazum Rusije i Japana i podsetio da ona traje 74 godine. Pored toga, napomenuo je da već tri godine Japanci mogu doći na ostrva da posete grobove svojih predaka, kao i da napreduju u zajedničkim ekonomskim aktivnostima.\n„Prošle godine su ostvareni pilot-projekti za turizam i reciklažu otpada. Nameravam da, slušajući mišljenja bivših stanovnika ostrva, nastavim takve delatnosti tako da one ne narušavaju pravni položaj obe zemlje“, rekao je Abe.\nMinistar spoljnih poslova Motegi Tosimicu je izjavio da Japan hoće da proširi zajedničku ekonomsku delatnost na „severnim ostrvima“.\nKongres se održava svake godine 7. februara na Dan severnih teritorija – godišnjicu potpisivanja Traktata o trgovini i granicama iz 1855. godine, kada su Tokio napustila ostrva Kunašir, Šikotan, Iturup i Habomaj, čija vraćanja Japan zahteva od Rusije u posleratnom periodu.\n27 Septembar 2019, 22:54\nSpor zbog Kurilskih ostrva\nJapan pretenduje na ostrva Kunašir, Šikotan, Iturup i Habomaj, pozivajući se na bilateralni Traktat o trgovini i granicama iz 1855. godine. Tokio je vraćanje tih ostrva postavio kao uslov za zaključivanje mirovnog sporazuma s Ruskom Federacijom, koji nakon Drugog svetskog rata nije bio potpisan.\nSovjetski Savez i Japan potpisali su 1956. godine Zajedničku deklaraciju u kojoj je Moskva pristala da razmotri mogućnost predaje Japanu ostrva Habomaj i Šikotan nakon zaključivanja mirovnog sporazuma, a sudbina Kunašira i Iturupa nije dotaknuta.\nKasniji pregovori nisu ničim rezultirali i mirovni sporazum nakon Drugog svetskog rata nikada nije ni potpisan. Stav Moskve zasniva se na tome da su Južni Kurili ušli u sastav Sovjetskog Saveza nakon Drugog svetskog rata i da ruski suverenitet nad njima, koji ima odgovarajuće međunarodno-pravne osnove, nije upitan.\nNakon sastanka lidera Rusije i Japana u Singapuru 14. novembra 2018. japanski premijer Šinzo Abe je izjavio da su se strane dogovorile da ubrzaju proces pregovora o mirovnom sporazumu zasnovanom na Zajedničkoj sovjetsko-japanskoj deklaraciji iz 1956. godine. To je ozbiljan ustupak Japana, jer je do sada njegov zvanični stav bio zahtev za vraćanjem ostrva Kunašir, Iturup, Šikotan i Habomai i tek nakon toga – zaključivanje mirovnog sporazuma.


UDRUŽENJE BANAKA: Bezuslovni moratorijum će izazvati više štete nego koristi – Portal Luca\nUDRUŽENJE BANAKA: Bezuslovni moratorijum će izazvati više štete nego koristi\nUdruženje banaka (UBCG) predložilo je da se sagledaju grupacije kojima je potrebna pomoć i da im se izađe u susret, ali ne kroz masovni bezuslovni moratorijum koji će, kako su kazali, izazvati više štete nego koristi.\nIz Udruženja su reagovali na najavljenu raspravu o moratorijumu na kreditna zaduženja kod banaka.\nOni su kazali da moraju reagovati na prijedlog istrajavanja na moratorijumu, sada svedenog na tri mjeseca, ali rizici su, kako su naveli, isti.\n“Iznenađeni smo ovakvim izjavama, s obzirom na konstruktivne diskusije koje su se vodile u parlamentu, gdje je zaključeno da će se, kroz dijalog svih relevantnih adresa, naći optimalan okvir za pomoć onima koji eventualno nijesu obuhvaćeni kroz devet paketa mjera koje je Centralna banka Crne Gore realizovala preko banaka”, rekli su iz Udruženja.\nIz UBCG su predložili da se sagledaju grupacije kojima je potrebna pomoć i da se, u skladu sa međunarodnim standardima, ciljanim grupacijama izađe u susret, “ali ne i masovni bezuslovni moratorijum koji će, po nama, izazvati više štete nego koristi za sve.”\n“Smatramo da je od predloženog važnije razgovarati o tome koje mjere su preduzete, koji su efekti, i šta nam je dalje činiti od strane Vlade i banaka na ublažavanju negativnih efekata nakon moratorijuma”, navodi se u saopštenju.\nIz UBCG su naglasili partnersku ulogu koju su banke imale tokom cijelog perioda pandemije.\n“Kao važan akter budućeg ekonomskog oporavka, banke su otvorene za aktivno učešće u argumentovanom dijalogu i uspostavljanju optimalnog rješenja koje je održivo i koje će dati pozitivne efekte”, zaključuje se u saopštenju.


Noćas bila teška situacija, hiljade ljudi dolazilo na hitne preglede, korona buknula - Alo.rs\nLončar smatra da ako ove mere ne budu dale rezultate, da će biti potrebno, uvesti oštrije zabrane.\nIspred infektivne klinike, Foto: Vladimir Marković\nGostujući na Prvoj, Lončar je rekao da će, ako nove mere u cilju borbe protiv korona virusa ne budu dale rezultate, biti uvedene još teže mere jer je to, ističe, jedino što može da spase zdravlje i živote ljudi.\nNaveo je da je poruka države bila da smo pobedili prvi napad korone, ali da niko nije rekao da smo pobedili taj virus, te dodao da ne postoji nijedan svetski stručnjak, pa ni Svetska zdravstvena organizacija, da je tačno predvideo šta će i kako da bude.\nNema razloga da više ulazimo u bilo kakve prognoze jer malo znamo o korona virusu. Jedino što znamo je da je jedini siguran način da se zaštitimo, ako se pridržavamo mera", poručio je Lončar.\nNavodeći da će i Institut za reumatologiju Srbije biti pretvoren u kovid bolnicu, ministar je kazao da će pacijenti koji se trenutno leče u toj zdravstvenoj ustanovi preći u Klinički centar Srbije - neki u zgradu Klinike za dermatovenerologiju, a neki, ako bude bilo potrebno, na Kliniku za ORL ili Kliniku za očne bolesti.\n"Prelaze sa svojim lekarima. Samo će promeniti zgradu, ali će ih njihovi lekari lečiti", dodao je Lončar.\nUvedite ponovo policijski cas jer retko ko postuje mere. Inace ce ovo da potraje mnogo duze.\nPOŽAR U KOTEŽU Zapalio se roštilj u restoranu, jedna osoba se nagutala dima, na lice mesta hitno došli vatrogasci\nDA LI VOLITE CRNU KAFU? Sa njom pomažete svom srcu, kažu stručnjaci, ali ovi dodaci mogu biti veliki problem!\nUhapšen osumnjičeni za ubistvo kod Vladimiraca


Vidović: Ostvaren veliki napredak zahvaljujući menadžmentu Zvornika – Zvornik Danas\nNaslovna/Uncategorized/Vidović: Ostvaren veliki napredak zahvaljujući menadžmentu Zvornika\nDragana Spasić Send an email 21. oktobra 2020\nMinistarka finansija Republike Srpske Zora Vidović rekla je danas da je u Zvorniku ostvaren veliki napredak i da ima dosta projekata koji se rade zahvaljujući gradskom menadžmentu koji idu problemima u susret i rješavaju ih uspješno.\nVidovićeva je, nakon razgovora sa gradonačelnikom Zvornika Zoranom Stevanovićem, rekla novinarima da je zadovoljna što u ovoj lokalnoj zajednici nije smanjen broj radnika zbog pandemije virusa korona koja je napravila velike probleme u budžetu Srpske i budžetima gradova i oština.\nOna je rekla da je sa Stevanovićem dogovorila da se sredstva od oko dva miliona KM, koja su bila namijenjena za rekonstrukciju Osnovnog suda u Zvorniku, prebace za narednu budžetsku godinu jer nisu utrošena zbog tehničkih problema.\nZvornik: Zora Vidović\nVidovićeva je izrazila nadu da će ova budžetska godina biti uspješno završena i da će se kreirati budžet za narednu godinu.\nOna je istakla da Zvornik sa Vladom Republike Srpske ima izuzeto dobru saradnju sa visokim stepenom obostranog razmijevanja.\nStevanović je rekao je da će naredne godine krenuti realizacija projekta rekonstrukcija zgrade Osnovnog suda u Zvorniku, koja ove godine nije počela zbog tehničkih problema, te da će ova namjenska sredstva biti iskorišćena u idućoj godini.\nZvornik: Zoran Stevanović\nOn je dodao da je sa Vidovićevom razgovarao i o ostalim projektima koji se trenutno rade, o nekim budućim planovima i ambicijama, kao i o uticaju virusa korona na privredni ambijent i na prihode gradskog budžeta, te o rebalansu i drugim aktulenim temama.\nStevanović je izrazio očekivanja da će i ova budžetska godina biti završena kako treba i da će na vrijeme krenuti izrada budžetskih pozicija za narednu godinu.\nTokom posjete Zvorniku, Vidovićeva je sa Stevanovićem obišla regulaciju korita rijeke Sapne kod mosta kod fabrike „Zeohem“.\nministar finansija zoran stevanovic zvornik\nLjekovito bilje Zvornik


Vesti online / Vesti / Srbija / EU očekuje posvećenost dijalogu\nEvropska služba za spoljne poslove saopštila je posle nove runde dijaloga Beograda i Prištine na visokom nivou u Briselu da EU očekuje posvećenost dijalogu i pozvala dve strane da se uzdrže od akcija koje su u suprotnosti sa duhom normalizacije odnosa.\nVisoka predstavnica Federika Mogerini održala je sastanak na visokom nivou sa predsednikom Srbije Aleksandrom Vučićem i kosovskim predsednikom Hašimom Tačijem.\n"Evropska unija očekuje od Srbije i Kosova da brzo pokažu posvećenost dijalogu, imajući u vidu direktne vezu između sveobuhvatne normalizacije njihovih odnosa i konkretnih izgleda za njihove aspiracije za članstvom u EU", navodi se u saopštenju EEAS posle sastanka.\nU dokumentu piše da je Mogerinijeva u razgovorima sa dvojicom predsednika istakla neophodnost da Kosovo i Srbija osiguraju okruženje pogodno za dijalog i da se uzdrže od reči, akcija i mera koje su u suprotnosti sa duhom normalizacije odnosa.\nOni su razgovarali o neophodnim koracima za napredak i odlučili da će ostati u konstantnom kontaktu u narednim danima kako bi procenili rezultate današnjeg sastanka, dodaje se u saopštenju EEAS.\nSRBIJA Beograd i Priština opet bez rešenja\nSRBIJA "Za razgovore smo uvek spremni, ali imovinu ne damo!"


Palma kupuje lažni ugled u svetu - Politika - Dnevni list Danas\nPočetna » Vesti » Politika » Palma kupuje lažni ugled u svetu\nOpozicija za Danas o predlogu da se jedna ulica u Paraliji nazove po lideru Jedinstvene Srbije\nPalma kupuje lažni ugled u svetu\nMarija Stojanović31.08.2021. 13:27\nDragan Marković Palma sa saradnicima i srpskim poljoprivrednicima u Kateriniju, izvor: zvanični portal Jedinstvene Srbije\nPitali smo sagovornike iz redova opozicije kako komentarišu predlog da se jedna ulica u grčkom turističkom mestu Paralija nazove po lideru Jedinstvene Srbije Draganu Markoviću Palmi.\nSkupština opštine Jagodina, čiji je Marković predsednik, saopštila je da je Konstantinos Koukodimos, gradonačelnik grčkog grada Katerini, na čijoj teritoriji se nalazi Paralija, rekao da će predložiti na sednici Skupštine grada Katerini da jedna ulica ponese Palmino ime i da je siguran da će takav predlog odbornici “jednoglasno usvojiti”.\nDragana Rakić, potpredsednica Demokratske stranke\nČisto sumnjam da će neka ulica u Paraliji zaista dobiti naziv po Palmi. Pre će biti da je to opet neka priča za zabavljanje sluđenog naroda i opsenu, ili priprema za neki performans u kojem će, na primer, Palma kačiti tablu sa svojim imenom na neki zid u Paraliji, a da ulica formalno neće nositi njegovo ime. Možda izmisle počasni naziv ulice, kao što nepostojeći fakulteti dele zvanja počasnih doktora, ili lažne akademije dodeljuju zvanje počasnih akademika? Ipak, sigurna sam u to da će ta zlosrećna ulica, ukoliko zaista i zvanično dobije naziv po Palmi, vrlo brzo ponovo menjati ime. Predstoji nam vreme u kojem će građani Srbije „obrati“ sve palme sa vlasti, pa će i lokalne vlasti u Kateriniju i Paraliji shvatiti da su pogrešile.\nAleksandar Radovanović, član Izvršnog odbora Pokreta slobodnih građana\nOvo je još jedan sloj populizma i suštinski kupovina lažnog ugleda u svetu. To što i u Grčkoj postoji neko ko za novac može da da ulicu nekome kao što je on, ne abolira Palmu od svega onoga za šta je optužen u Srbiji. Na žalost, moraćemo da sačekamo promenu vlasti i oslobađanje pravosuđa, kao bi se sva dela koja mu se stavljaju na teret procesuirala, a on dobio zasluženu kaznu.\nAko u Paraliji nemaju nikog značajnijeg po kome bi nazvali ulicu,onda je to za žaljenje. Čudi me, jer grčka istorija, kako ona antička, tako i moderna, obiluje ličnostima koje zavređuju ulicu. Otima mi se tužni smešak kad pomislim da će se, recimo, u Palminu ulicu skretati iz Venizelosove i da će je presecati Aristotelova.\nJanko Veselinović, lider Pokreta za preokret\nMožda bolje “Ulica Palminih žrtava”.\nJagodinci protestovali protiv otvaranja rudnika litijuma u Pomoravlju\nAleksandar RadovanovićDemokratska strankaDragan Marković PalmaDragana RakićgradonacelnikJanko VeselinovićKateriniNarodna strankaParalijaPokret slobodnih građanaPokret za preokretSanda Rašković IvićulicaBeogradJagodina


Prelazni sporazum u ponedeljak – Nadlanu.com\nNOVI SAD, 04. decembar 2009. (FoNet) - Holandski ministara spoljnih poslova Maksim Ferhagen će na sednici Saveta ministara spoljnih poslova EU sledeće nedelje glasati za početak primene Prelaznog sporazuma sa Srbijom, a ako i sledeći izveštaj glavnog tužioca Haškog tribunala bude pozitivan, onda će Holandija u junu dati zeleno svetlo i za početak ratifikacije SSP, piše danas Denevnik.\nAko sledeći izveštaj glavnog tužioca Haškog tribunala Serža Bramerca bude pozitivan kao ovaj poslednji, predstavljen u četvrtak u Njujorku, onda će Holandija u junu dati zeleno svetlo i za početak ratifikacije SSP, bez obzira na to da li će se Ratko Mladić do tada naći u zatvoru Haškog tribunala, preneli su Dnevniku izvori bliski holandskom ministarstvu spoljnih poslova.\nTe navode je potvrdio i predsednik Spoljonopolitičkog odbora holandskog parlamenta Henk Jan Ormel, koji je u telefonskom razgovoru po završetku izlaganja Serža Bramerca u Savetu bezbednosti UN, ekskluzivno za Dnevnik čestitao Beogradu na odličnom izveštaju haškog tužioca.\nPosle toga bi mogli uslediti i sledeći koraci Srbije u evropskim integracijama, uz puno poštovanje utvrđenog redosleda koraka. To znači prvo odluka o ratifikaciji SSP pa onda zahtev za članstvo u EU. Tu ne bi smelo da bude nervoze zbog poštovanja procedure jer Srbija ima zagarantovano mesto u EU, samo treba da ispuni uslove, rekao je Ormel.\nKako Dnevnik saznaje u Savetu ministara, velika većina država bi želela da već u ponedeljak bude doneta odluka i o početku ratifikacije SSP, ali imajući pred očima prethodno iskustvo s Holandijom, odlučili su da ih ne „izazivaju“.\nHolandija tumači izostanak opiranja ključnih država članica EU kao podršku za svoj stav, ali to ne odgovara istini.\nČinjenica je da te članice EU vrlo dobro znaju da u ovakvim situacijama brzina procesa zavisi ne od brzine najbržeg, već najsporijeg člana EU, i zbog toga ne želi da se konfrontira s Holandijom.\nIpak, pojedine zemlje, poput Italije, Grčke, Španije, reći će na sednici Saveta ministara da smatraju da treba napraviti i korak dalje i početi ratifikaciju SSP, rekao je diplomatski izvor Dnevnika u Briselu.\nSrbija će, kako saznaje Dnevnik, podneti zahtev za članstvo u Evropskoj uniji u decembru i švedsko predsedništvo EU je voljno da primi srpsku aplikaciju i da ga zatim prosledi Savetu.\nImajući u vidu da u prvoj polovini 2010. godine Unijom predsedava Španija, Beograd želi da iskoristi odlične odnose s Madridom i posebno dobre relacije sa šefom španske diplomatije Anhelom Moratinosom, koji će, zajedno s visokom predstavnicom za EU Ketrin Ešton, voditi Savet ministara spoljnih poslova., piše list.


Nacionalna vijeća tretirati kao legitimne partnere - Minority News\nNa sastanku predstavnika nacionalnih manjina sa ministrom Brankom Ružićem u Beogradu održanog 25.7. predsjednik Bošnjačkog nacionalnog vijeća dr. Sulejman Ugljanin je istakao potrebu da se ubuduće nacionalna vijeća tretiraju kao legalan i legitiman partner i da se prijedlozi manjinskih predstavnika ugrade u oba zakona koja regulišu manjinsko pitanje.\n“Prijedloge nacionalnih vijeća također, neophodno je ugraditi u Akcioni plan za manjine i jasno utvrditi merljive pokazatelje za praćenje realizacije Akcionog plana. Kada se tiče Bošnjaka konkretno, da se u Akcioni plan za manjine, uvrste obaveze države da riješi pitanje nestalih Bošnjaka, masovne otmice i druge zločine počinjene nad Bošnjacima u Sandžaku iz 90-tih i da se predvidi uspostavljanje institucija i mehanizama kako se to nikada više ne bi ponovilo”, naglasio je predsjednik Ugljanin.\nOznake:\tBNV, Branko Ružić, manjine


VojvodinaCafe - Čuvajte se falsifikovanih ulaznica za Exit\nČuvajte se falsifikovanih ulaznica za Exit\nVest objavljena: 25.06.2012 15:43\nZbog pojave preprodavaca i falsifikatora na društvenim mrežama, organizatori Exit festivala apeluju na posetioce da ulaznice za Exit 2012 kupuju na zvaničnim mestima za kupovinu ulaznica. Čak i ako falsifikovane ulaznice izgledaju kao prave, ulaz na Exit sa njima neće biti moguć jer je isključivo validna baza podataka festivala.\nPodaci iz baze moraju da se poklapaju sa bar kodom na ulaznici, što je u slučaju falsifikovanih ulaznica nemoguće.\nTrenutno se četvorodnevne ulaznice mogu kupiti za 6990 dinara, a redovna cena biće 10990 dinara.\nSrednjoškolci i studenti i ove godine mogu na sajtu Gigstix.com da kupe ulaznice po ceni od 5490 dinara. Na ovaj način omogućeno je da kupe ulaznicu za Exit sa popustom od 50% u odnosu na redovnu cenu ulaznice. Svaki kupac ima pravo da kupi jednu ulaznicu koja će biti personalizovana.\nJednodnevne ulaznice za Exit 2012 se mogu kupiti po promotivnim cenama: za četvrtak, petak i nedelju koštaju 3290 dinara, dok cena ulaznice za subotu iznosi 3490 dinara.\nU prodaji su i četvorodnevne VIP Gold ulaznice za Exit, po ceni od 30.000,00 din, za sve one koji festivalsku gužvu radije menjaju za komoditet u gledanju nastupa svojih omiljenih izvođača.\nViše o prodajnim mestima pročitajte ovde.


PARTIZAN GOSTUJE LOKOMOTIVI: Bitka za prvo mesto u grupi\n22. 12. 2021. u 08:45\nPRED košarkašima Partizana se nalazi najviši stepenik koji moraju da savladaju, ukoliko žele da grupnu fazu Evrokupa okončaju na liderskoj poziciji.\nCrno-beli danas (17.30) u dalekom Krasnodaru gostuju Lokomotivi Kubanj, u okviru osmog kola drugorazrednog evropskog takmičenja, u želji da posle njega ostanu na vodećem mestu.\nPred duel sa izabranicima Željka Obradovića, rukovodstvo ruskog kluba odlučilo je da zbog slabijih rezultata smeni dugogodišnjeg trenera Evgenija Pašutina i na njegovo mesto privremeno postavi nekadašnjeg stratega FMP-a Branka Maksimovića. Sa njim na čelu "lokosi" su prošlog vikenda izgubili od Nižnjeg Novgoroda u VTB ligi (104:108), što je posle poraza od Hamburga u Evropi drugi neočekivani rezultat u nedelju dana.\nProtivničku reakciju očekuje i Obradović, koji je pred derbi kola navijače obradovao vešću da se u tim vraća Kevin Panter, ali da neće biti pomoći Trifunovića i Kuruca.\n- Igramo protiv tima koji ima izvanredne igrače na svim pozicijama. Sastavljeni su sigurno tako da se bore za to da budu sledeće godine u Evroligi. Veliki je izazov pred nama, moramo da odigramo izvanrednu utakmicu ako mislimo da pobedimo - naglasio je Obradović.\nI stvarno, kada se pogleda sastav Rusa, oči se zacakle od broja zvezda koje se nalaze u timu. Pravi "košarkaški Holivud" se nalazi u Krasnodaru, predvođen DŽonatanom Motlijem i Erikom Mekolumom, trenutno dvojicom najboljih strelaca Evrokupa.\nPRIZNANJE LEGENDI SRPSKE KOŠARKE: Dušan Ivković kandidat za Kuću slavnih!\n21. 12. 2021. u 22:20\nKOŠARKA UMALO DA SE ZOVE DRUGAČIJE: Od 21. decembra više ništa nije bilo isto...\n21. 12. 2021. u 15:37\nBRANKO LAZIĆ: "Nisam jurio rekorde"\n20. 12. 2021. u 22:39\nkošarka KK Partizan Sport Evrokup


Krizni štab odlučuje u ponedeljak o uvođenju karantina za 75.000 povratnika iz Crne Gore. - Politički.rs\nKrizni štab odlučuje u ponedeljak o uvođenju karantina za 75.000 povratnika iz Crne Gore.\nBeograd — Na sednici Kriznog štaba koja će se održati u ponedeljak raspravljaće se o eventualnom uvođenju karantina za povratnike iz inostranstva, pre svega iz Crne Gore.\nKako prenose mediji, razlog za razmišljanje o takvoj meri je to što Crna Gora poslednjih dana beleži sve veći proj novozaraženih koronavirusom, pa je sada gotovo svaka treća testirana osoba pozitivna na virus kovid 19.\nU Crnoj Gori trenutno boravi 75.000 turista iz Srbije, a zbog trenutne epidemiološke situacije u kojoj u toj zemlji sa 628.000 stanovnika svaki dan oboli oko 200 osoba od koronavirusa, moguće je uvođenje karantina, piše Kurir.\n“Niko do ovog momenta nije predložio karantin za naše građane koji se vraćaju iz Crne Gore i drugih zemalja u kojima su na letovanju. Kakav stav o karantinu će biti u ponedeljak na sednici kriznog štaba zavisiće od trenutne epidemiološke situacije i u tim zemljama i kod nas”, izjavio je epidemiolog Branislav Tiodorović.\nSlično prenosi i Srpski telegraf, koji piše, pozivajući se na izvor iz Vlade Srbije, da ukoliko i bude uveden karantin, on neće trajati 15 dana, već pet ili sedam.\nList Informer prenosi mišljenje stručnjaka da u ovom momentu ne treba ići u Crnu Goru, kao i da epidemiološka situacija u Srbiji može da se pogorša dolaskom povratnika sa mora.\nProfesorka koja je bolovala od korone preminula tokom predavanja\nInternet je prvi medij u istoriji koji je uvažio budale, koje niko uživo ni na kafu ne poziva\nViše od polovine osoba koja preleže kovid 19 dobiju psihijatrijski poremećaj\nSirotinja veruje u Vučića Gospodara parizera i u čuda, jer samo čudo može da je izvuče iz govana\nTagged: CRNA GORA, KARANTIN, KORONAVIRUS, TURISTI


Saopštenje Privredne komore nakon juče održanog Odbora udruženja saobraćaja\nDatum objave: 31.03.2017 12:18 | Autor: Ministarstvo saobraćaja i pomorstva\nOdbor udruženja saobraćaja Privredne komore Crne Gore, na sjednici 30. marta 2017. usvojio je Informaciju o poslovanju u ovoj oblasti za 2016. godinu, raspravljao o saobraćajnoj infrastrukturi kao osnovi za ekonomsko povezivanje u Regionu, a predstavljena je i medijska kampanja „Bezbjedno u autobusu“.\nPrioriteti u saobraćaju\n- Berlinskim procesom je utvrđena glavna saobraćajna mreža, potvrđena lista projekata na koridorima i usvojen paket reformskih mjera – podsjetila je ona.\n- Do sada potpisani krediti za Zapadni Balkan iznose 2,5 milijarde eura, odobreni investicioni grantovi su 283 miliona eura, a kontribucija EU u okviru agende povezivanja je 183 miliona eura – rekla je Živković.\nJedan od identifikovanih projekata na glavnoj saobraćajnoj mreži u Crnoj Gori je modernizacija pruge Bar-Vrbnica. Riječ je o remontu gornjeg stroja, sanaciji tunela, mostova, signalizacije, koji će se sa 40 miliona eura finansirati iz granta i kredita Evropske investicione banke. Zatim, radovi na auto-putu Bar-Boljare – dionice Mateševo-Andrijevica i obilaznica Podgorice, a aplicirano je za 5,49 miliona WBIF grant sredstava za izradu idejnih projekata i elaborata o procjeni uticaja na životnu sredinu, o čemu se odluka očekuje u maju 2017 god. Riječ je i o produžetku mediteranskog koridora, odnosno primorskoj varijanti Jadransko-jonskog autoputa za koju je dobijeno četiri miliona eura granta za izrade studija izvodljivosti.\nČlanove Odbora interesovali su: rekonstrukcija putnog pravca Nikšić-Foča-Sarajevo, izgradnja mosta Verige, kraka obilaznice oko Podgorice do Nikšićkih semafora, zatim kakvo rješenje je predviđeno za feribot liniju Bar-Bari, te su ukazali da se Jadranska magistrala mora posmatrati kao prioritet zbog turističke konkurentnosti.\nAkcionim planom za implementaciju strategije poboljšanja bezbjednosti saobraćaja za 2017. godinu predviđena je izrada Plana medijskih nastupa i kampanja u cilju podizanja nivoa svijesti učesnika u saobraćaju. Realizacija kampanje čija će ciljna grupa biti putnici u javnom prevozu biće realizovana u drugom kvartalu 2017. godine. Glavni partneri na ovom projektu su Ministarstvo saobraćaja i pomorstva i Privredna komora Crne Gore, a podršku daje i Monteput.\nProsječan broj zaposlenih u sektoru saobraćaja je u 2016. godini porastao za 4,4% u odnosu na 2015. godinu. U istom uporednom periodu prosječne bruto i neto zarade u sektoru saobraćaja porasle su za 16 eura.\nPrevoz putnika u drumskom saobraćaju je porastao za 8%, dok je promet robe veći za 10,9%. U željezničkom saobraćaju je, upoređujući 2016. i 2015. godinu, promet putnika porastao za 3,9%, a robe 41,2%. Prevoz putnika u vazdušnom saobraćaju u istom uporednom periodu je veći za 12,9%, a robe za 2,4%. Pomorski saobraćaj posljednjih godina pokazuje negativne trendove, pa je u 2016. godini promet putnika manji 8,3%, a robe za 20,5%.\nInvesticiona ulaganja u infrastrukturu, kao i priliv stranog kapitala kroz privatizaciju privrednih društava značajno su doprinijeli unaprjeđenju kvaliteta usluga u saobraćaju, zaključuje se u Informaciji.\nSaopštenje preuzeto sa sajta Privredne komore Crne Gore:


16-02-2021 12:42 Svet Planeta\nCentar za virologiju i biotehnologiju "Vektor" Savezne službe za fitosanitarni nadzor Rusije (Rospotrebnadzor) potvrdio je efikasnost ruskih vakcina protiv britanskog soja virusa korona, saopštila je pres služba Rospotrebnadzora.\nVakcina "Sputnjik Ve" (Foto: ria.ru)\nU saopštenju se precizira da su u okviru posebno sprovedenog uporednog ispitivanja specijalisti Centra pokazali efikasnost vakcina Sputnjik Ve i "EpiVakKorona" protiv britanske varijante virusa korona.\n- Zaštitni efekat demonstriran je u reakcijama neutralizacije upotrebom seruma dobijenih od lica vakcinisanih vakcinama Sputnjik Ve i EpiVakKorona, koji sadrže antitela na virus SARS-CoV-2 - saopštio je Rospotrebnadzor.\nRanije je saopšteno da su naučnici novosibirskog naučnog instituta Vektor prvi u svetu fotografisali "britanski soj" virusa korona koji je dobijen od pacijenta u decembru 2020. godine.\nU krugu ruske vazduhoplovne baze „Hmejmim“ primećeno oružje za ratove 21.veka! Više o tome OVDE.\nPUTIN KONAČNO OTKRIO: Evo koju je vakcinu primio (VIDEO)\nKRVOPIJE SA VOLSTRITA U PANICI: Aplikacija "Robinhud" olakšala moćnike za 4 milijarde dolara!


ВРАЧАРСКИ СЕНИОРИ У ОБИЛАСКУ ЗРЕЊАНИНА - Opština Vračar\nVRAČARSKI SENIORI U OBILASKU ZRENJANINA\nPredsednik Gradske opštine Vračar prof. dr Milan A. Nedeljković ispratio je jutros 90 penzionera na besplatan jednodnevni izlet, koji organizuje Opština. Predsednik Nedeljković je seniorima poželeo srećan put i dodao da će Opština nastaviti da brine o njihovim potrebama.\nVračarski penzioneri će se tokom izleta upoznati sa kulturno – istorijskim spomenicima i starim gradskim jezgrom Zrenjanina, a potom će posetiti i Narodni muzej Zrenjanin. Poslepodnevni sati su rezervisani za ručak i druženje u restoranu u Petrovaradinu, a povratak se planira u večernjim časovima.\nSeniori su izrazili zahvalnost predsedniku Nedeljkoviću za brigu koju Gradska opština Vračar pokazuje prema svojim starijim sugrađanima, i istakli zadovoljstvo što će u prijatnom druženju provesti vreme.


Magazin START - Promocija turističkih zajednica Kantona Sarajevo i mađarskog grada Pečuh\nPromocija turističkih zajednica Kantona Sarajevo i mađarskog grada Pečuh\nPEČUH/SARAJEVO, 21. nov 2017\nDogovorom o međusobnoj saradnji Turističke zajednice Kantona Sarajevo i TO Pečuha uspostavljeno je partnerstvo u promociji te dvije turističke destinacije.\nDelegacija Kantona Sarajevo trenutno boravi u posjeti mađarskom gradu Pečuhu gdje su obavili niz razgovora sa čelnicima tog grada.\nPrvog dana posjete gradonačelnik Pečuha Zsolt Páva, ugostio je delegaciju KS-a kako bi razgovarali o planovima za saradnju dvaju gradova u oblasti promocije i turizma, saopćeno je iz Turističke zajednice KS (TZKS).\nU sklopu prezentacije Sarajeva kao novogodišnjeg centra regije predstavljeni su i turistički i sportski kapaciteti na Bjelašnici za koje vlada veliko interesovanje.\nPredsjednik TZKS-a Nermin Muzur, istakao je da Sarajevo ima dugu tradiciju snažnih veza s Mađarskom zahvaljujući višestrukim kulturnim, istorijskim i političkim faktorima koji su odigrali važnu ulogu u razvoju dobrih bilateralnih odnosa.\nPredstavnici turističkih zajednica dogovorili su saradnju u oblasti promocije Sarajeva i Pečuha, te održavanje manifestacije Noć Sarajeva u Pečuhu i Noć Pečuha u Sarajevu.\nPored predstavnika TZKS-a, u delegaciji KS-a su ministar privrede KS Muharem Šabić, i direktor Privredne komore KS Muamer Mahmutović, koji će danas potpisati protokol o uzajamnoj saradnji Privrednih komora KS i Pečuha.


Početna » Sankcije » Page 4\nPiše: Beta-AP 8. 10. 2020.\nBelorusija najavljuje sankcije Evropskoj uniji kao odgovor na mere Brisela\nEvropska unija ne priznaje Aleksandra Lukašenka za predsednika Belorusije i priprema se da uvede sankcije zvaničnicima te zemlje, najavio je danas u Briselu šef evropske diplomatije Žozep Borelj.\nPiše: Beta/AFP 15. 9. 2020.\nNemačka: Moguće sankcije Rusiji\nNemački šef diplomatije Haiko Mas ocenio je danas da bi ruskim vlastima mogle biti uvedene sankcije ukoliko u narednih nekoliko danas ne uspeju da razjasne okolnosti o trovanju opozicionog lidera Alekseja Navaljanog.\nEvropska unija traži od Rusije „transparentnu i sveobuhvatnu istragu“ o trovanju opozicionara Alekseja Navaljnog, a svoje nalaze će proučiti pre razmatranja eventualnih sankcija, izjavio je danas u Briselu portparol Evropske komisije Peter Stano.\nBaltičke zemlje uvele sankcije Lukašenku i zvaničnicima njegovog režima\nLitvanija, Estonija i Letonije stavile su na „crnu listu“ beloruskog predsednika Aleksandra Lukašenka i oko 30 zvaničnika njegovog režima zbog spornih predsedničkih izbora i represije nad prodemokratskim demonstrantima.\nPiše: Beta-AFP 31. 8. 2020.\nSankcije za 20 visokih zvaničnika Belorusije, na listi bi mogao da se nađe i Lukašenko


Pravni skener i BIRODI: Informacije od javnog značaja nisu u potpunosti dostupne građanima | Autonomija\nPravni skener i BIRODI: Informacije od javnog značaja nisu u potpunosti dostupne građanima\n"Srbija već tri meseca nema Poverenika za informacije od javnog značaja, što dovodi do krize institucija i urušavanja njihovog integriteta"\nNevladina organizacija Pravni skener i Biro za društvena istraživanja (BIRODI) saopštili su danas da informacije od javnog značaja nisu u potpunosti dostupne građanima u Srbiji.\nPredstavnik Fondacije za otvoreno društvo Miodrag Milosavljević rekao je da Srbija već tri meseca nema Poverenika za informacije od javnog značaja, što dovodi do krize institucija i urušavanja njihovog integriteta.\n„Vlada je predložila zakon u kome javna preduzeća neće morati da daju informacije od javnog značaja, a znamo da su ta preduzeća najčešće kršila pravo na pristup tim podacima“, rekao je Milosavljević na okruglom stolu u okviru projekta „Budućnost slobode informacija u Srbiji“.\nDirektorka Pravnog skenera Marina Mijatović navela je da građanima nisu dostupne informacije koje se odnose na ceo proces javnih nabavki, od objavljivanja konkursne dokumentacije do sprovođenja ugovora.\n„Ono što smo mi uočili kao problem je da se nakon potpisivanja ugovora gubi svaki trag o sprovođenju javne nabavke. Smatramo da je neophodno da se obajavljajuju celi ugovori“, rekla je Mijatović.\nOna je dodala i da nije u pitanju samo zakon već i odsutnost informacija na zvaničnim sajtovima i portalima.\nPredstavnik Pravnog skenera Jovan Nicić kazao je da se građanima često ograničava pristup i informacijama vezanim za javno-privatna partnerstva, pre svega za projekte u saradnji sa stranim investitorima.\n„Problem je što registar javno-privatnih partnerstava ne sadži sve ugovore koji su zaključeni, kao ni podatke koji se odnose na nadzor nad sprovođenjem ugovora“, rekao je Nicić.\nDirektor programa u BIRODI Zoran Gavrilović naveo je da u Srbiji postoji problem podele vlasti i da se regulatorna tela ne doživljavaju kao četvrta grana vlasti, već kao servis skupštine.\n„Svako ko otvori temu javnih para u javno-privatnom partnerstvu se optužuje da je zastupnik samoupravljanja. Nikakva prava ne postoje u zemlji gde nema slobode medija i nema javnosti“, rekao je Gavrilović.\nBiro za društvena istraživanja i Organizacija Pravni skener sproveli su projekat „Budućnost slobode informacija u Srbiji, koji uključuje niz istraživanja i aktivnosti sa ciljem da se ispita pristup informacijama od javnog značaja i njihova dostupnost građanima.


Albanski ministar: Sve akcije Rusije vode u jednom smeru - B92.net\nAlbanski ministar: Sve akcije Rusije vode u jednom smeru\nBrisel -- Ministar spoljnih poslova Albanije Ditmir Bušati izjavio je da se sutrašnji Samit u Sofiji održava u jeku nastojanja Rusije da ojaèa svoj uticaj u tom regionu.\nIzvor: Beta sreda, 16.05.2018. | 13:13 -> 15:10\n"Rusija se protivi širenju NATO u regionu i nastoji da suzbije proevropske reforme", rekao je Bušati za briselski portal EU obzerver.\nBušati je rekao da Moskva ne propušta priliku kada je reè o eksploatisanju regionalnih problema i da bi Zapad trebalo da pripazi na uplitanje Rusije u zemljama koje su predvodnici u procesu pristupanja EU - Makedoniji, Crnoj Gori i Srbiji jer je Moskva sporemna da podstakne nacioanlistièke napetosti da bi speèila napredak.\n"Nacionalizam podstièu treæe strane (Rusija) èiji bi interes mogao biti pre nestabilnost, nego stabilnost. To je opasno naèelo koje žele da iskoriste", rekao je albanski ministar.\nOn je naveo da je "Rusija objavila više saopštenja o prošlogodišnjim dogaðajima u Makedoniji nego EU i najbliži susedi Makedonije zajedno". "Rusko ministarstvo spoljnih poslova i dalje pažljivo prati situaciju i uvek je prvo u reagovanjima", dodao je.\nKada je reè o Srbiji, naveo je Bušati, ruska kompanija Gasprom širi se iz geopolitièkih interesa, dok je Crna Gora koja je bila igralište za rusku oligarhiju, iako je u meðuvremenu postala èlanica NATO, i dalje podložna ruskom politièkom mešanju.\n"Èak i u Albaniji, takoðe èlanici NATO, gde smo mislili da smo imuni na ruske intervencije... pokrenuta je istraga navoda da su naši poltièki oponenti primali fianansijsku podršèku od Rusije u suprotnosti sa našim zakonom", dodao je.\nOsim za politièke igre, Rusija se optužuje i za umešanost u pokušaj puèa u Crnoj Gori 2016. sa ciljem da spreèi ulazak zemlje u NATO. Veæina èlanica EU veruje da Rusija stoji za toga, rekao je za EUObserver neimenovani evropski diplomata.\nOn je rekao da Crna Gora više nije primarni cilj Rusije, ali da je "Rusija sigurno sposobna za pokretanje drugih operacija u regionu"\nOzbiljna nestabilnost na Zapadnom Balkanu, kako je rekao, mogla bi da izazove podelu meðu èlanicama EU oko naèina kako da se reaguje. Sem toga, dodao je, problemi na Zapadnom Balkanu te zemlje èine manje atraktivnim kad se govori o perspektivi pristupanja EU.\nBušati je rekao da je èlanstvo u NATO malim zemljama pomoglo da se zaštite od prljavih trikova. "NATO je izvor strateški vitalnih informacija koje naše male zemlje ne bi mogle same da prikupe", dodao je.\nSolidarnost i podrška koju su saveznici pokazali u odnosu na hemijski napad u Britaniji, proterivanjem ruskih špijuna i diplomata, pokazatelji su vrednosti pripadanja Zapadnom bloku, dodao je.\nUoèi samita u Sofiji Bušati je još kazao da "nova realnost zahteva jasnu orijentaciju" i da "što više zemalja Zapadnog Balkana bude deo evroatlantskog prostora, biæe više stabilnosti i mira i za region i za èitavu Evropu".


Izvor: VOA, 13.Avg.2018, 18:29\nNa Balkanu neće biti promene granica, a to "izgleda svaki put mora da se ponavlja", poručila je u Berlinu kancelarka Nemačke Angela Merkel, posle sastanka sa predstavnikom Bosne i Hercegovine. Prva žena najmoćnije države Evropske unije poručila je na zajedničkoj konferenciji za novinare sa Denisom Zvizdićem, predstavajućim Saveta ministara BiH, da sve zemlje Zapadnog Balkana i dalje imaju perspektivu članstva u EU, naglašavajući značaj saradnje među zemljama tog regiona, prenosi regionalna televizija N1. "Ukupno gledajući, saradnja na Zapadnom Balkanu se poboljšala. Ohrabrujemo lidere zemalja regiona da što bliže saradjuju. Razgovarali smo i o migrantskoj krizi, uradićemo sve da pomognemo BiH u rešavanju tog problema i zahvaljujemo se na humanom tretiranju migranata", kazala je ona. Podsećamo, pitanje promene granica sve češće se pominje u kontekstu rešavanja statusa Kosova i odnosa Beograda i Prištine, a brojni eksperti i organizacije upozoravaju da bi promena granica po etničkom principu mogla da izazove pogubne efekte na druge zemlje regiona i sveta, pri čemu se među prvima pominje Bosna i Hercegovina. Evroatlantske integracije nemaju alternativu Merkelova je dodala da bi znatan ekonomski razvoj BiH doveo da smanjenja odlaska mladih iz zemlje i da Nemačka tu ima veliku ulogu kako jedan od najznačajnijih partnera BiH. Pozvala je na kompromis u vezi sa izbornim i krivičnim zakonom, ya koji je rekla da predstavlja pravnu prazninu. "Mora se ojačati borba protiv korupcije, kriminala i terorizma", dodala je Merkel. Zvizdić je rekao da su najznačajniji prioriteti BiH integracije u EU i NATO, te da taj put nema alternativu. On je dodao da se BiH zalaže za proces pomirenja u regionu, ali da on mora da bude zasnovan "na poštovanju suvereniteta i teritorijalnog integriteta". Naveo je da pokretanje Akcionog plana za članstvo u NATO (MAP) predstavlja "važnu poruku za jačanje bezbednosti u BiH i celom regionu", da su svi ekonomski parametri BiH "u stalnom porastu" i da je potrebno sprovesti "brojne reforme" u cilju poboljšanja socijalne stabilnosti.***\nMerkelova i Zvizdić o EU perspektivi, migrantima i granicama\nIzvor: RTS, 13.Avg.2018\nSve zemlje Zapadnog Balkana imaju evropsku perspektivu i podršku Nemačke, poručila je kancelarka Angela Merkel posle razgovora sa predsedavajućim Saveta ministara BiH Denisom Zvizdićem. . Sarajevski portal Kliks prenosi...


Koncentracija ugljen-dioksida u atmosferi 50 odsto veća u odnosu na predindustrijski period Koncentracija ugljen-dioksida u atmosferi 50 odsto veća u odnosu na predindustrijski period\nU martu je postavljen novi rekord za prosečnu koncentraciju ugljen-dioksida u toku jednog meseca.\n09/04/2021 autorka: Milica Simonović\nUprkos smanjenoj emisiji ugljen-dioksida prethodne godine usled ograničivajućih epidemioloških mera, koncentracija ugljen-dioksida u atmosferi je nastavila da raste i dostigla je rekordne nivoe.\nPoslednja merenja opservatorije Mauna Loa na Havajima, pokazala su da je atmosferska koncentracija ugljen-dioksida za 50 odsto veća u poređenju sa periodom pre početka industrijske revolucije.\nPodaci koje je objavio Skrips Institut za okeanografiju, sa Univerziteta Kalifornije u San Dijegu, pokazuju da je u martu ove godine koncentacija ovog gasa sa efektom staklene bašte dostigla rekordnu prosečnu vrednost od 417,14 delova na milion (ppm).\nPrethodna najviša vrednost izmerena je u maju 2020. i iznosila je 417,10 ppm. Prosečna koncentracija 2020. bila je 413,94 ppm, a predviđa se da će ove godine biti 416,3 ppm.\nTokom godine uobičajeno je da nivo ugljen-dioksida u atmosferi varira, pa se tako koncentracija ovog gasa smanjuje tokom proleća i leta kada biljke na severnoj hemisferi apsorbuju ovaj gas, da bi se potom povećala tokom jeseni i zime. Maksimum koncentracije u atmosferi ugljen-dioksid dostigne tokom aprila ili maja.\nIpak, iako postoji određena varijabilnost tokom godine, dugoročni trend konstantnog rasta koncentracije uzrokovan je ljudskom aktivnošću, uglavnom zbog sagorevanja fosilnih goriva, ali i zbog krčenja šuma.\nIako je, tokom 2020, usled smanjenog transporta i privrednih aktivnosti, zabeležen najveći godišnji pad emisija gasova sa efektom staklene bašte do sada, ispostavlja se da taj pad ipak nije bio dovoljan da bi značajno uticao na atmosfersku koncentraciju ugljen-dioksida, koja je nastavila da raste.\nDa bi se ovaj rast usporio i zaustavio, neophodno je dugoročno smanjenje emisija ugljen-dioksida, naglasila je Britanska meteorološka služba.\nMeđunarodni panel za klimatske promene (IPCC), upozorio je na neophodnost da se do 2050, ili ranije, globalno postignu neto nulte emsijije, ukoliko svet želi da izbegne ozbiljne posledice klimatskih promena i zaustavi rast srednje globalne temperature na 1,5 °C, u odnosu na predindustrijski period.\nMeđutim, ono što zabrinjava je činjenica da koncentracija ugljen-dioksida u atmosferi ubrzano raste. Profesor Sajmon Luis sa Univerzitetskog koledža u Londonu je za Gardijan objasnio da je bilo potrebno 200 godina da količina ugljen-dioksida u atmosferi poraste za 25 odsto, a zatim samo 30 godina da dostigne 50 odsto veće nivoe u odnosu na predindustrijski period.\nStručnjaci kažu da su rast i dostizanje rekordne koncentracije ugljen-dioksida sasvim očekivani, budući da se emisije nastavljaju, ali da još uvek nije kasno da izbegnemo ozbiljne posledice klimatskih promena ukoliko se još danas sve države sveta obavežu na održiv razvoj i dramatičnu redukciju emisija.


Usvojena Omladinska politika Republike Srpske za period od 2016. do 2020. godine\t PDF | Ispis |\t E-mail\nPonedjeljak, 18 Juli 2016 08:24\nNarodna skupština Republike Srpske je na trinaestoj sjednici koja je održana 13. i 14. jula 2016. godine usvojila Prijedlog Omladinske politike Republike Srpske za period 2016-2020 godine.\nVizija Omladinske politike Republike Srpske za period od 2016. do 2020. godine su mladi, kao ravnopravni i aktivni partner institucijama Republike Srpske, koji žive u sigurnom društvu jednakih mogućnosti koje ih podstiče da ostvare svoje potencijale.\nKako je prilikom obraćanja na sjednici Narodne skupštine Republike Srpske istakla Danijela Topić, predsjednica Omladinskog savjeta Republike Srpske, u dokumentu je utvrđeno pet prioritetnih oblasti: zapošljavanje mladih, slobodno vrijeme, aktivno učešće, zdravi stilovi života, te podrška izvrnosti. Kroz ove oblasti su obuhvaćeni segmenti koji su u nadležnosti nekoliko ministarstava, te shodno tome zahtjeva i aktivnu uključenost predstavnika vlasti prilikom implementacije aktivnosti Omladinske politike Republike Srpske.\nU procesu izrade omladinske politike, za razliku od prethodnih godina, učestvovali su predstavnici omladinskih organizacija. U izradi je učestvovalo više od 3.000 mladih i stručnjaka iz oblasti koje obuhvata Omladinska politika iz svih dijelova Republike Srpske, a putem javnih konsultacija ovaj proces je bio otvoren za sve.\nKako su istakli iz Omladinskog savjeta Republike Srpske, rezultat ovog procesa je kvalitetan dokument koji je urađen u skladu sa međunarodnim standardima i koji su mladi, narodni poslanici pozicije i opozicije, ocijenili kao izuzetno kvalitetan i primjer kako bi trebalo da se rade svi strateški dokumenti.\n"Svjesni smo, da za početak realizacija akitvnosti Omladinske politike Republike Srpske zahtjeva veće napore, više rada, i finansijska sredstva koja su već planirana, ali to sve mora biti uloženo kako bismo mogli da očekujemo rezultate. Mladim ljudima je neophodna podrška i na lokalnom nivou, kako bi bili omogućeni da kreiraju svoje svakodnevice u cilju poboljšanja nas samih, ali i zajednica" - poručila je Topić.\nOmladinski savjet Republike Srpske je kao legitimno predstavničko tijelo mladih u Republici Srpskoj učestovao u kompletnom procesu, nastojeći da se zalaže za potrebe i ideje svih mladih širom Republike Srpske, a u narednom periodu pratit će implementaciju strategije.


WOM se širi | SC Radar\nSat, 15 Aug 2020 10:03:29 +0000\nWOM se širi\nOkupljanje majki koje su negodovale zbog nasilja i prisustva saveznih službenika na protestima u Portlandu pokrenulo je stvaranje sličnih grupa širom SAD.\nKako prenosi Radio slobodna Evropa pisanje svetskih medija koji navode da majke formiraju zid zaštite za demonstrante koji dva meseca protestuju protiv rasizma i policijskog nasilja.\nMomentum “Zid mama” pokazuje koliko je rasprostranjen pokret protiv rasizma i policijske brutalnosti, piše Njujork tajms, ističući da pokret, koji je počeo okupljanjem nekoliko desetina majki u noći 18. jula kao odgovor na prisustvo federalnih agenata na antirasnim protestima u Portlandu, danas ima hiljade članova u gradovima širom SAD.\nList dodaje da videozapisi i fotografije s protesta u Portlandu, u saveznoj državi Oregon, svedoče o aktivizmu stotina majki koje pevaju uspavanke dok se drže za ruke praveći zid izmedju demonstranata i saveznih agenata.\nJedne noći protesta iznova su ponavljale reč “mama” asocirajući na poslednju izjavu Džordža Flojda koji je ubijen u maju prilikom privodjenja.\n“Zid mama” postoji da bi zaštitio i pojačao glas demonstranata, kažu organizatori.\nGrupe u Misuriju, Severnoj Karolini, Alabami, Teksasu, Čikagu i Merilendu obraćaju se lokalnim aktivistima i planiraju sledeće korake, rekli su. Stotine majki marširalo je proteklog vikenda na protestima u Sijetlu, Ouklandu u Kaliforniji i u Aurori u Koloradu.\nLokalne grupe “Zid mama” (WOM) formirane su u najmanje 22 grada i države širom SAD za samo nekoliko dana što sugeriše snagu pokreta nastalog u Portlandu, naročito jer su mnogi američki gradjani i političari izrazili neslaganje s odlukom predsednika Donalda Trampa da usred protesta, koji traju od juna, tamo pošalje naoružane savezne agente, ukazuje Njuzvik. Časopis ističe da video snimci koji kruže društvenim mrežama prikazuju desetak žena, obučenih u žuto i s kacigama za bicikliste nasuprot naoružanim federalnim policajcima koji se pripremaju da koriste suzavac i koje uprkos pretnjama nasiljem i zatvorom nisu posustajale.\nIako je “Zid mama” postao internet senzacija preko noći, grupa je takodje izazvala skepticizam, piše Vašington post, navodeći da neki aktivisti i stručnjaci za pitanja rasne pravde kritikuju pažnju koju je privukla okupivši glasove uglavnom belih majki.\nCrne majke već godinama pozivaju na reformu krivičnog pravosudja i rasne jednakosti. Grupa od sedam majki koje su izgubile afroameričku decu u policijskim akcijama ili oružanom nasilju poznata kao “Majke pokreta”, protestovale su širom SAD, ali nikada nisu postale viralne poput “Zida mama”.\nOrganizatori “Zida mama” tvrde da žele pomoći glasovima majki koje su pretrpele gubitke i koje su se godinama borile za sistemske promene policijskih praksi.\nJedna od organizatorki pokreta “Zid majki” Dženi Vinson rekla je da je prizor u kojem je Džordž Flojd s poslednjim dahom dozivao svoju majku bio “okidač” za mnoge. “Kad ste mama, imate taj osnovni poriv da zaštitite decu, ne samo svoju već svu decu” rekla je ona.\nProtesti “Zid mama” govore o majčinstvu i rasi u Americi, naglašava Nešenel pablik radio, dodajući kako su mame dugo pokretačka snaga aktivističkih grupa jer privlače značajnu pažnju.\nOsim “Zida mama”, etiketa majčinstva nalazi se u mnogim istaknutim protestnim grupama u SAD kao što su “Majke pokreta”. Takodje “Mame protiv besmislenog ubijanja” imaju za cilj sprečavanje nasilja, dok organizacija “Mame traže akciju” zagovaraju kontrolu oružja.\nStručnjaci smatraju da slika majke kao nežne i brižne objašnjava zašto te grupe dobijaju pažnju nakon što se “ona razljuti jer joj je dete u opasnosti”. Ova rodna dinamika, ističe NPR, stvara komplikovane osećaje čak i medju jakim pristalicama protesta i pojedini stručnjaci smatraju da se filtriranje političkih akcija žena kroz objektiv majke uklapa u dugogodišnje stereotipe o ženama.\nAFERA O KOJOJ ĆUTI Svi su mislili da će se venčati, a onda ju je OSTAVIO: Kamala Haris bila …\nKalifornija prva u SAD u kojoj je više od 600.000 zaraženih\nAlbanija nabavila američke bespilotne letelice\nBEZ DLAKE NA JEZIKU Ona je NAJJAČE Bajdenovo oružje protiv Trampa, a može da postane i PRVA …


Osnovne karakteristike i značaj medicinskih uniformi prilikom lečenja - Centar zdravlja\nČinjenica je da niko od nas ne voli da bude bolestan ili da iz bilo kog razloga posećuje lekare, osim ako to nisu rutinske i redovne kontrole zdravlja koje obaljamo jednom do dva puta godišnje.\nPoseta bolnicama nikome nije zabavna, pa čak i slučajevima blažih bolesti ili povreda mnogi izbegavaju odlazak kod lekara. U tim slučajevima, praktikuje se kućna nega i to veoma često prirodnim metodama lečenja koje su ispitane i proverene.\nMeđutim, u pojedinim situacijama je prosto neophodno posetiti sopstvenog lekara, što se i preporučuje kada niste stoprocentno sigurni u simptome vaše bolesti. Lekari i medicinsko osoblje upravo i služe tome da vam budu na usluzi po pitanju rešavanja vaših zdravstvenih problema.\nU tom pogledu, medicinske uniforme upravo služe međusobonom raspoznavanju, dok sa druge strane ulivaju poverenje pacijentima, koji kada ugledaju lekare i medicinske sestre znaju da su u sigurnim rukama. Ukoliko su vam potrebne kvalitetne medicinske uniforme koje u isto vreme odišu kvalitetom i reprezentativnošću, iceuniforme.rs/medicinske-uniforme predstavljaju savršen izbor.\nU nastavku teksta predstavićemo neke od osnovnih karakteristika medicinskih uniformi i kakav je njihov značaj već dugi niz godina.\nIstorijski pregled razvoja medicinskih uniformi\nMedicinske uniforme su oduvek ukazivale na sigurnost i poverenje prema pacijentima, iako su one kroz istoriju izgledale drugačije nego danas. U tom pogledu, odora lekara nije uvek bila bele boje, dok medicinske sestre nisu oduvek imale karakteristične zelene uniforme.\nZanimljivo je da pre početka 19. veka medicinska sestra kao zanimanje nije ni postojalo, već se nega pacijenata vršila najčešće u kućnim uslovima uz posete lekara, dok sa druge strane prirodno lečenje još uvek nije dobilo današnji moderan oblik.\nOni koji nisu imali mogućnosti za posete lekara, često su svoje najbliže ostavljali u manastirima da se o njima brinu časne sestre.\nUpravo su one preteča današnjih medicinskih sestara, što dovoljno govori o tome koliki moralni značaj ova profesija ima kroz istoriju. U to vreme su brigu o pacijentima vršile časne sestre, dok su pojedini spretniji muškarci bili zaduženi za komplikovanije hirurške zahvate.\nU periodu pre 19. veka lekari se nisu previše bavili nekim zdravstvenim problemima koji su danas uobičajeni kod pacijenata poput bronhitisa, astme, anemije, već su rešavali u najvećem broju slučajeva hitne slučajeve.\nTek sredinom 19. veka dolazi do stvaranja profesionalnih redova medicinskih sestara, koje ni tada nisu imale adekvatne sanitarne uniforme, ali su bile veoma značajne kao ispomoć lekarima. U to vreme, čak ni hirurzi nisu imali prave uniforme kakve danas poznajemo.\nSa pojavom španskog gripa početkom 20. veka medicinsko osoblje posvećuje veću brigu zaštitnoj uniformi, da bi slične onima koje danas poznajemo, nastale 70-ih godina 20. veka.\nPraktična uloga medicinskih uniformi\nLekari danas u većini slučajeva nose bele mantile, dok pored toga svi ostali radnici u zdravstvenim ustanovama nose karakteristične zelene ili plave uniforme. U zavisnosti od same bolnice, čest je slučaj da ova radna garderoba utiče na prepoznavanje hijerarhijske strukture zaposlenih, kao i za raspoznavanje medicinskog od nemedicinskog osoblja.\nIpak, najveći napredak medicinskih radnih uniformi ogleda se u tome što su one danas postale poprilično udobna i prijatna radna garderoba. Omogućava lekarima da se potpuno lagodno i nesmetano kreću, što im je veoma bitno, s obzirom na to da obavljaju jedan od odgovornijih poslova.\nPomenute uniforme najčešće su sašivene od prirodnih materijala, uglavnom od pamuka. Osim što je prirodan na dodir, mekan i udoban, predstavlja veoma dugotrajan i izdržljiv materijal pogodan za svakodnevno nošenje i pranje pod visokim temperaturama. Kod pojedine garderobe za medicinske svrhe, koristi se i super strech, koji je rastegljiviji i sa najvećim procentom pamuka. Sa druge strane, poliester je mnogo ređe u upotrebi.\nMedicinske kape, rukavice i drugi dodaci su vremenom takođe postali obavezan deo odeće u svim bolnicama, a pomažu radi sanitarne zaštite i održavanje higijene na potrebnom nivou za bolničke uslove.\nCelokupna radna medicinska garderoba služi zaštiti zdravstvenih radnika od neposrednog dodira sa nepoželjnim česticama poput bakterija i drugih mikroorganizama. Zato je neophodno da se radne uniforme nose isključivo na poslu i tamo ostavljaju nakon završene smene.\nKakvu psihološku ulogu igraju medicinske uniforme?\nOsim svoje praktične uloge prilikom lečenja u službi lakšeg i čistijeg obavljanja posla medicinskih radnika, njihove uniforme takođe imaju psihološku ulogu.\nMedicinske uniforme između ostalog služe da u pacijentima probude određenu dozu poverenja kada dođu na pregled ili lečenje. Zbog toga, garderoba lekara i medicinskih sestara mora biti čista i uredna, kako bi na pravi način ukazala pacijentima da se mogu osećati bezbednije.\nPored toga, same boje uniformi su uvek svetle, bele, zelene ili plave boje uz neka odstupanja kao posledica ispitivanja novih mogućnosti. Upravo ova svetla, jednobojna garderoba ima za cilj da pacijentima ulije smirenost.\nIako najvećim delom imaju ulogu da pacijentima ukažu na kredibilitet ustanove u kojoj se nalaze, medicinske uniforme značajne su i kao integrišući element medicinskom osoblju. Naime, one na pravi način služe zajedništvu i jačanju timskog morala zaposlenih stvarajući od njih jedan jedinstven i prepoznatljiv kolektiv.\nUporedo sa razvijanjem medicine kao nauke, napredovali su i propratni elementi poput medicinske opreme, uniforme i ostale stvari koje olakšavaju ovaj plemenit i odgovoran posao. Medicinske uniforme se proizvode tako da budu komforne, jednostavne, svedene sa efektom ulivanja poverenja. Vremenom su postale nezamenjiv deo opreme svih lekara i učinile da o ovoj profesiji steknemo još veće poštovanje kakvo i zaslužuje.


Otpušteni bugarski ministar koji operaciju u Ukrajini nije nazvao „ratom“: Osnivam svoju stranku - 15.04.2022, Sputnik Srbija\nOtpušteni bugarski ministar koji operaciju u Ukrajini nije nazvao „ratom“: Osnivam svoju stranku\nBivši ministar odbrane Bugarske Stefan Janjev će, najverovatnije, u maju osnovati svoju partiju, izjavio je bivši zamenik ministra odbrane Bugarske Ralica... 15.04.2022, Sputnik Srbija\nKako je na Fejsbuku napisala Simeonova, organizatori novog političkog projekta prikupljaju pristalice kako bi formirali partiju. Ona se nada da će partija biti osnovana početkom maja.Prema rečima bivšeg zamenika ministra odbrane Bugarske, partija će imati nacionalno-konzervativni pravac, čuvaće tradicionalne bugarske vrednosti i nacionalne interese.Stefan Janjev je razrešen funkcije ministra odbrane početkom marta nakon komentara na temu situacije u Ukrajini. On je 24. februara pozvao da se ne žuri sa korišćenjem reči „rat“. Njegova izjava je izazvala negodovanje, a krajem februara premijer Bugarske Kiril Petkov rekao je da će zahtevati ostavku ministra, koji ruske akcije u Ukrajini naziva „operacijom“ umesto „ratom“.Bivši ministar je kasnije izjavio, da se rukovodio interesima Bugarske i ne oseća se krivim za svoje reči i postupke. On je takođe i pretpostavio da će njegovu ministarsku fotelju nakon njega zauzeti neki „odgovarajući kandidat“ koji će promovisati tuđe interese.Umesto Janjeva je 1. marta na njegovo mesto postavljen Dragomir Zakov, koji je ranije bio bugarski predstavnik u NATO-u.\nregion, region – politika, bugarska, kriza u ukrajini, rusija, ukrajina\nBivši ministar odbrane Bugarske Stefan Janjev će, najverovatnije, u maju osnovati svoju partiju, izjavio je bivši zamenik ministra odbrane Bugarske Ralica Simeonova.\nKako je na Fejsbuku napisala Simeonova, organizatori novog političkog projekta prikupljaju pristalice kako bi formirali partiju. Ona se nada da će partija biti osnovana početkom maja.\nPrema rečima bivšeg zamenika ministra odbrane Bugarske, partija će imati nacionalno-konzervativni pravac, čuvaće tradicionalne bugarske vrednosti i nacionalne interese.\n„Smatramo, da spoljna politika mora da obezbedi dostojno mesto Republike Bugarske kao ravnopravnog subjekta u sistemu međunarodnih odnosa, između ostalog u savezima i organizacijama u kojima je zemlja član. Mi ne dovodimo u pitanje članstvo Bugarske u datim savezima, ali smatramo, da bi naša zemlja trebalo da vodi osmišljenu i izbalansiranu spoljnu politiku i da efikasnije koristi svoje članstvo u savezima, kao i u drugim formatima saradnje. Cilj je da se adekvatnije zaštite nacionalni interesi, odnosno da se postigne pozitivan efekat u pravcu poboljšanja socijalno-ekonomskog okruženja i poboljšanja blagostanje bugarske nacije“, napisala je Simeonova.\nStefan Janjev je razrešen funkcije ministra odbrane početkom marta nakon komentara na temu situacije u Ukrajini. On je 24. februara pozvao da se ne žuri sa korišćenjem reči „rat“. Njegova izjava je izazvala negodovanje, a krajem februara premijer Bugarske Kiril Petkov rekao je da će zahtevati ostavku ministra, koji ruske akcije u Ukrajini naziva „operacijom“ umesto „ratom“.\nBivši ministar je kasnije izjavio, da se rukovodio interesima Bugarske i ne oseća se krivim za svoje reči i postupke. On je takođe i pretpostavio da će njegovu ministarsku fotelju nakon njega zauzeti neki „odgovarajući kandidat“ koji će promovisati tuđe interese.\n„Mi nemamo baš dobru perspektivu u budućnosti, između ostalog i zbog toga što se ponašanje glavnih političkih snaga u zemlji zasniva na populizmu i promociji emocionalnih teza. Umesto da se traže rešenja generišu se kratkoročne političke dividende, zasnovane na ljudskim stradanjima“, zaključio je on na Fejsbuku.\nUmesto Janjeva je 1. marta na njegovo mesto postavljen Dragomir Zakov, koji je ranije bio bugarski predstavnik u NATO-u.\nBivši bugarski ministar: Zapad satanizuje Rusiju iz nemoći\n13 April, 22:27


Trodnevna manifestacija ,,Dani karijere“ na Fakultetu tehničkih nauka u Čačku – Regionalne Vesti | Srbija\nTrodnevna manifestacija ,,Dani karijere“ na Fakultetu tehničkih nauka u Čačku\nNa Fakultetu tehničkih nauka u Čačku organizovana je trodnevna manifestacija ,,Dani karijere“ u realizaciji Studentskog parlamenta. Cilj je\nNa Fakultetu tehničkih nauka u Čačku organizovana je trodnevna manifestacija ,,Dani karijere“ u realizaciji Studentskog parlamenta. Cilj je da se kroz radionice, predavanja i predstavljanje firmi studentima približi proces zapošljavanja i da se steknu veštine za bolju konkurentnost na tržištu rada.\nKako napisati CV i motivaciono pismo, kako se istaći na intervjuu za posao, na šta posebno treba obratiti pažnju pri konkurisanju za radno mesto – teme su o kojima je Marija Tomović danas govorila studentima Fakulteta tehničkih nauka u Čačku, u okviru trodnevne manifestacije Dani karijere.\n,,Najčešća greška na intervjuu za posao je nepriremljenost i nedovoljna informisanost o firmi. Što se tiče biografije i motivacionog pisma, pored pravopisnih i gramatičkih grešaka o kojima mora da se vodi računa, mladi ljudi posebno greše sa svojom mejl adresom, zaboravljajući da ona mora biti poslovna.“ objašnjava Marija Tomović iz Centra za razvoj karijere i savetovanje studenata Univerziteta u Kragujevcu\nStudentski parlament drugu godinu za redom organizuje Dane karijere, u cilju poboljšanja konkurentnosti svršenih studenata na tržištu rada. Predsednik parlamenta Milica Vlašković kaže da su posebno traženi diplomci iz IT sektora i mehatronike.\nNakon niza predavanja i sajma na kojem je predstavljeno 19 firmi sa teritorije Čačka u prethodna dva dana, sutra, 15. marta, od pola 11, direktor Naučno tehnološkog parka Mirko Pešić održaće predavanje na temu ,,Kako pokrenuti sopstveni biznis“. Time će Dani karijere biti završeni.\nSPS, Milanovac: Koprivica umesto Nešovića


Simpo u 2014. napravio gubitak od 53 miliona evra - VranjeNET\nSlađan Disić, generalni direktor Simpa\nSimpo u 2014. napravio gubitak od 53 miliona evra\nRekordno loš rezultat Simpo je ostvario uprkos činjenici da je Grad Vranje prošle godine konvertovao svoja potraživanja od preko dve milijarde dinara, a država preko Ministarstva finansija i Fonda za razvoj finansirala smanjenje broja zaposlenih i poboljšanje likvidnosti.\nKompanija Simpo u poslovnoj 2014. godini ostvarila je gubitak od 6,4 milijarde dinara, odnosno preko 53 miliona evra, objavila je Agencija za privredne registre.\nPrema pisanoj izjavi generalnog direktora Simpa Slađana Disića od aprila ove godine, koju je takođe objavio APR, odluka o tome kako će kompanija pokriti ovaj gubitak nije doneta.\nGubitak od preko 6,4 milijarde dinara za 2014. predstavlja crni rekord, budući da je Simpo 2013. zabeležio gubitak od tri milijarde, dok je 2012. minus iznosio 546 miliona dinara. U 2011. i 2010. Simpo beleži dobit od po nekoliko desetina miliona dinara.\nRekordno loš rezultat Simpo je ostvario uprkos činjenici da je Grad Vranje prošle godine konvertovao svoja potraživanja od preko dve milijarde dinara u kapital, a država preko Ministarstva finansija i Fonda za razvoj finansirala smanjenje broja zaposlenih i poboljšanje likvidnosti u ovoj kompaniji.\nAgencija za privredne registre još nije objavila tzv. konsolidovani finansijski izveštaj, koji bi trebalo da pokaže kakvo je stanje Simpa kao celine, odnosno kada se u obzir uzme i poslovanje njegovih zavisnih preduzeća, kojih ima preko 30.\nPodaci iz prethodnih godina, međutim, nimalo ne ohrabruju. Prema konsolidovanom izveštaju iz 2013, ukupan gubitak Simpa i njegovih zavisnih celina je iznosio 4,7 milijardi, a gubitak iznad visine kapitala na kraju te godine je bio preko 600 miliona dinara, što znači da kompanija već tada de facto nije imala svoju imovinu, odnosno kapital koji predstavlja razliku između imovine i obaveza.\nZa 2021. u gradskom budžetu planiran deficit od 170 miliona\nLokalni izbori 2020: Ubedljiva pobeda naprednjaka, plus skretanje udesno\nPopust na upis u gradsku biblioteku\nKonkurs za novinarska priznanja „Slađana Veljković“